open-index/open-wikipedia-markdown huggingface dataset:
Koszul序列

**Koszul序列**(*[[:en:Koszul complex]]*)係交換代數入面嘅一種複合序列(:en:chain complex)，可以幫我地理解模嘅深度。

## 定義
設
*A 係環
*n 係正整數
*x1, x2, ... , xn ∊ A
***x**:=(x1,x2,....,xn)

定義序列 K.
*K0 := A
*當p > n 或 pp := A
*Kp := ⊕Aei1...ip ，即係由啲e**i**產生嘅 自由A-模
*微分 d: Kp ---> Kp-1:
**d(ei1...ip) := ∑r=1p (-1)r-1 xir ei1....... ir-1 ir+1........ip 。

設M 係A-模。
有M值嘅Koszul序列：
*K.(**x**,M) := K.(**x**) ⊗A M 。
咁 K(**x**,M)嘅同調羣 H.(**x**,M) 有性質：
*H0 = M /**x**M ；其中**x**M := ∑xiM
*Hn(**x**,M) ≃{ m ∊M : x1.m=0, x2.m=0,...., xn.m=0 }

## 參攷
*p.127, Matsumura Hideyuk (Miles Reid 譯) (1986): 《Commutative Ring Theory》, ISBN 0-521-36764-6
利巴韋林

**利巴韋林**，拉丁學名叫Ribavirin，英文商標名一般有Copegus®; Rebetol®; Ribasphere®; Vilona®同埋Virazole®，中文譯名就一般有**病毒唑**同**雷巴威林**，係一種廣譜抗病毒藥。喺美國，呢隻藥一般同干擾素一齊，用嚟醫丙型肝炎。由於香港喺2003年對抗沙士嗰陣，曾經用過佢嚟醫病，所以唔少地區將佢列入對抗沙士嘅標準藥物。

## 機理
佢係一種用於抑制病毒RNA合成同病毒mRNA加端帽（mRNA capping）嘅鳥苷類似物，即係一種核苷抑制劑。

## 攷
羅范椒芬

**羅范椒芬**（，），未嫁之前叫**范椒芬**，係香港政府前任高級官員。曾經服務過香港殖民地政府，同埋中國接收香港主權後嘅特區政府。因為佢個名范椒兩個字同飯焦同音，所以有個**飯焦**呢個花名。

## 教育
羅范椒芬喺嘉諾撒聖瑪利書院讀完中學同預科、之後喺香港大學化學系畢業，拎咗理學士學位。佢擔任官員期間，香港政府保送佢去美國哈佛大學甘迺迪公共行政學院深造，重拎埋碩士學位𠻹，之後再喺香港中文大學拎埋教育碩士學位。

## 公務員生涯
### 早年做官嘅日子
呢部分係綜合香港政府同埋公務員事務局嘅資料。

喺1975年9月，佢加入當時嘅殖民地政府做行政主任，佢喺1977年10月成功投考政務主任，係另一位由行政主任考成政務官嘅高官。響佢升任首長級公務員之前，做過保安科、經濟科、房屋署、行政科、社會福利署、公務員事務科、規劃環境地政科。

1991年2月，佢成為首長級公務員，擔任副公務員事務司，喺1994年4月，佢調任副規劃環境地政司。響1994年11月，房屋署高級助理署長。而喺1996年6月，升任副署長。

1997年1月，佢借調去候任特區行政長官辦公室，做辦公室主任，協助候任行政長官董建華嘅工作。喺香港主權被中國接管後，佢就喺1997年8月，調返政府做運輸署署長。呢段期間佢有工作表現，外界睇好侷，睇成佢得到行政長官董建華嘅信任，呢樣幫到佢日後升做局長同常任秘書長打好基礎。

### 教育改革

1998年10月，董建華將羅范椒芬調任為教育署署長。而董建華喺同一年嘅施政報告，宣布會進行教育改革，佢就成為咗教育改革嘅主要執行者。

同羅范椒芬有關嘅教育改革爭議，唔少集中喺針對教師同學校體制嘅改革。喺1995年教統會第六號報告書，已經提出搞語文基準試。而喺1999年11月，政府向教協嘅回覆，都話可以透過進修嚟達到基準。但2000年5月公布嘅語文基準試嘅內容，教協認為同呢封信嘅承諾有矛盾，一路發起抗爭。而羅范椒芬喺同年嘅7月，被中央政府任命為教育統籌局局長，令佢一直擔任負責教育政策官員期間，同教協維持好緊張嘅關係。

喺羅范椒芬做教統局長無耐，2000年12月，教協發新聞稿要教統局喺校本課程改革多啲支援，之後教協同羅范椒芬，以及教統局，多次喺校本課程、教師工作壓力、法團改革等針鋒相對。

而呢啲不滿，隨著有兩名老師喺2006年1月自殺，成為咗羅范椒芬被調離教育部門嘅導火線。

## 部分公職

* 香港島各界聯合會第七屆榮譽顧問

## 政治立場
佢係香港親中派一員。
### 選舉及提名經歷
羅范椒芬喺第四屆特首選舉支持梁振英做特首。

喺2016年，佢有份提名林鄭月娥參與2017年香港行政長官選舉。

## 爭議事件
羅范椒芬從政多年，曾經有唔少令人關注嘅爭議事件。例如佢曾經被裁定干預香港教育學院（而家嘅香港教育大學）嘅學術自主，身兼教育署署長以冷血言論回應教改搞到老師自殺嘅事件，亦曾經發佈假新聞抹黑香港逃犯條例爭議入面嘅示威者，引起唔少人對佢嘅批評。

### 推行教育改革搞到有老師自殺，以冷血言論回應
喺2006年1月，接連有兩位現職教師因為頂唔順教改所組成嘅壓力跳樓自殺後，輿論普遍認為教改推行得急得滯，令教師承受好大壓力，但羅范椒芬同傳媒講：「根本上教改有好多學校推行緊，如果係，點解得呢兩名教師（自殺）呢？」

事後，好多教育界人士，好似教協會長兼立法會功能界別教育界議員張文光、教協組織部主任韓連山、教育評議會副主席曹啟樂等先後批評批評羅范椒芬嘅言論，指佢心腸涼薄、言論不負責任。之後，教協重發動大示威，要羅范椒芬落台，喺同一年嘅十月，佢被行政長官向中央推薦，任命為廉政專員。

### 教院風波

雖然佢喺2006年10月被中央政府，照行政長官嘅建議，擔任廉政專員。但係佢喺做教育統籌局常務秘書長期間，香港教育學院正發生緊一單被指干預學術自由嘅事件。

喺教育改革推行期間，除咗教協批評羅范椒芬嘅政策，唔少香港教育學院嘅教職員，都會向傳媒以學者身份，批評政府嘅改革政策。

2007年1月25號，香港教育學院校董會，決定唔同校長莫禮時續約。同埋教院副校長陸鴻基喺2007年2月話，喺2004年4月教育統籌局嘅官員，不時打電話嚟，要佢開除四位經常批評教育改革嘅教育學院教職員，但被佢拒絕。

當時嘅行政長官曾蔭權認為陸鴻基嘅指責好嚴重，就喺2月15號成立與香港教育學院有關的指控調查委員會，委員會其中一項職責，係調查有無高官打電話嚟，想干預香港教育學院教職員對教育改革嘅批評。羅范椒芬亦成為被調查對象，並且要喺委員會度作供。

喺2007年3月30號，莫禮時作供嗰陣，指2002年10月羅范椒芬曾經打電話同埋發信畀佢，要佢炒咗經常批評教育改革嘅葉建源同埋黎國燦，2004年11月，又問點解唔炒咗另一位批評教育改革嘅教授鄭燕祥，2004年11月，又問點解唔炒咗黃炳文。喺2005年4月，教院推行自願離職計劃嗰陣，又問點解唔將鄭燕祥同葉建源放入計劃裏面。

而喺4月21號，佢嘅中學同學，教院評估研究及發展中心總監莫慕貞作供，指2004年羅范椒芬曾經打電話畀佢，要佢炒咗葉建源。而之後，委員會接納莫禮時同埋葉建源嘅證供係誠實可信嘅。

喺6月20日，委員會發表報告，裁定羅范椒芬向香港教育學院院長莫禮時要求，約束葉建源同埋鄭燕祥批評教改嘅言論，係意圖阻止意見積極、自由傳播，侵犯《香港人權法案》保障嘅學術自由，就算係立意良好都係行為不當。喺報告公布後，羅范椒芬發表聲明，話對報告遺憾同失望，以維護公務員尊嚴為理由，申請提早退休，辭去廉政專員。

亦由於渠係提早退休，所以可以喺退休後得到880萬港紙嘅退休金，同埋每個月52000港紙嘅長俸。

接任嘅教育局局長孫明揚不滿委員會有關裁決，並喺2007年9月提出司法覆核，2009年3月11號由高等法院主審法官夏正民裁定政府得直。

### 散播假新聞聲稱有少女向激進派示威者提供性服務
2019年9月9號反對逃犯條例修訂草案運動風波期間，羅范椒芬喺接受香港電台英文台節目《Backchat》嘅時候，宣稱有年輕少女為一啲激進示威者提供免費性愛服務，又宣稱已經證實咗件事，聲稱對於呢啲少女被誤導而提供免費性服務感到悲哀。

羅范椒芬嘅說法令公眾嘩然，民主派有唔少人批評佢發放假新聞引起公眾恐慌，有傳媒亦做咗事實核查，否咗佢嘅說法。當時一同出席節目嘅社民連主席吳文遠當場駁斥呢啲說法荒謬而且唔負責任，又批評羅范椒芬嘅言論同五毛黨言論無分別。《香港01》翻查網上流傳嘅訊息同圖片，指網上確實流傳「少女戴上口罩裸身露體」嘅訊息同照片，但專門打擊假訊息同假新聞嘅Facebook專頁求驗傳媒就查證到，呢啲相其實係來自成人影片網站，最初上傳日期係2019年5月（即反對逃犯條例修訂草案運動發生前），而且相入面嘅女仔係越南人。求驗傳媒批評，如果羅范椒芬提供唔到證據就應該道歉。

另外，民間記者會發言人批評佢喺完全冇事實根據嘅情況下作出無理指控，用假新聞誤導大眾。發言人話，唔奢望佢道歉，但要求佢好好地檢討自己嘅言論，唔好再出嚟獻醜，又話高官當權者，用不實消息抹黑前線示威者嘅行為唔能夠接受。公民黨立法會議員陳淑莊批評羅范身為前教統局局長，無事前親身向相關人士求證，就喺電台節目公開誣衊示威者，引起不必要嘅公眾恐慌。民主黨立法會議員黃碧雲亦批評，如果羅范無證據就應該道歉。

## 家庭
老公羅延康係骨科專科醫生，有兩個仔。

阿哥係前行政會議成員范鴻齡。

## 參考
英文維基百科

**英文維基百科**（****）係維基百科協作計劃嘅英文版，係維基百科最早嘅一個版本，由非牟利組織──維基媒體基金會負責搞。英文維基百科喺2001年1月15號成立，到2021年6月，英文維基百科已經有超過630萬篇文章，10.2億次編輯，註冊用戶超過4,100萬，係咁多部維基百科入面最大嘅。

## 最早嘅一個維基百科
英文維基百科係最先建立，亦都係最大嘅維基百科版本。

佢開創咗好多喺其他維基百科上面都可以見到嘅常規同特色，包括：

* 避免自我提及
* 正文
* 中立嘅觀點
* 導航模
* 楔位文章分類
* 文章質量提升計劃

大部分MediaWiki程式員同維基媒體基金會嘅活躍參與者都係英文用戶。

## 出面網頁

* 英文維基百科
Tor函子

**Tor函子**係張量積嘅導函子(:en:derived functor)。

## 最基本嘅
設
*A係交換環
*M, N係A-模
*P.--->M 係投射分解(?)(*[[:en:projective resolution]]*)
*Q.--->N 係投射分解(*[[:en:projective resolution]]*)
*K.. 係雙重鏈(?)(:en:double complex)
*Kpq := Pp⊗Qq
咁可證P. 、Q.同 K..嘅同調係一致嘅：
*Hn(P.⊗N)≃Hn(K..)≃Hn(M⊗Q.)
定義
*TorAn(M,N):= 上面任一羣。

## 參攷
*p.&nbsp;278, Matsumura Hideyuki: *Commutative Ring Theory* , ISBN 0-521-36764-6
帛金

**帛金**係向死者家人慰問嘅一啲錢。如果有白事，出席喪禮嘅親友都會向亡者家屬送上錢嚟代表對先人嘅小小敬意，亦好實際咁幫助一吓在生嘅人。呢筆放喺白信封入面嘅錢稱之為「**帛金**」。「帛」係絲織品嘅總稱，絲織品喺古時係貴重物品，「財帛」就係泛指金錢。以前嘅人除咗會畀錢做帛金之外，仲會用其它貴重物品嚟表心意，例如金銀珠寶、布料衣匹，或者有價值嘅嘢嚟畀亡者用嚟陪葬或俾家屬安家，而今時今日就已經普遍咁會畀錢。

## 帛金嘅銀碼
親友向亡者家屬送上帛金，除咗對亡者表示敬意之外，其實亦都係減輕亡者家屬喺辦喪事時嘅財政負擔最實際嘅方法。傳統上，畀嘅時候會喺整數嘅銀碼上面加多一個一緡硬幣，主要原因有以下幾個：
#用單數，意思好明顯，唔好嘅嘢就唔好「成雙」，而「雙」亦都有「傷」嘅意思，十分之唔吉利；
#銀碼用「零一」作為結尾，含有「只有一次」嘅意思，冇下次；
#如果親友送上嘅帛金銀碼係整數，當減除咗吉儀入面嘅一元之後，尾數係九，咁就有「長久」嘅隱喻，做白事咁大吉利是邊個都唔想長久，所以要喺整數銀碼度加多一緡嚟做帛金，當有心嘅親友接到吉儀入面嘅一緡之後，就唔會有九字嘅出現，希望親友都大吉大利，長命百歲。

## 睇埋
*纓紅利是

## 參考
*http://www.sausau.net/blog/2005/03/050315.html
*http://www.elderlyservice.com/life/death06.htm
*http://hompy.netvigator.com/main/page/nigelvivian
吉儀

**吉儀**係辦喪事嘅主人家畀出席喪禮嘅親友嘅謝禮，因為一般嚟講去得弔唁嘅親友都會送花牌或者畀帛金作為對亡者嘅一點悼念心意，所以家屬方面會有呢個回禮嘅手續。

吉儀係一個白色嘅紙封，中間通常都會有一條打直嘅紅色條，上面有藍色嘅「吉儀」兩個字，每封吉儀裏面會放一粒糖、一張紙巾（以前多數會用毛巾仔），同埋一個一蚊嘅銀仔。

吉儀裏面嘅紙巾係畀親戚朋友用嚟抹因為離別嘅傷痛而流嘅眼淚。吉儀封裏頭嘅糖，係希望食咗嘅親友可以減輕掛住死者嘅痛苦，有叫人節哀順變嘅意思。吉儀內嘅一蚊銀就用嚟表示謝意，亦有講法話係因為以前一蚊只係足夠搭一程車，攞個「以後唔會返轉頭」、「以後完」嘅意思。

習俗上，封吉儀同埋入面嘅嘢係唔可以帶返屋企嘅，如果唔係就會將啲唔吉利同埋衰運帶返屋企咁話。糖可以食咗佢或者舐一啖先掉咗，嗰個一蚊就要快快趣使咗佢或者捐出去，其他嘢就要全部掉晒佢先至可以返屋企。 

## 參考
*吉儀–【殯儀實用文】
微分

**微分**（，），香港口語講 **d**（），係數學嘅一種基本運算，基本上係表示一個函數嘅變化速度，或者計某一數量響某一點嘅變化率。最簡單嘅情況係響幅圖嘅一點計斜率。微分出嚟嘅結果叫做導數。呢種運算可以推廣到向量場同埋無限細嘅變換，滲透數學。

一個函數，比如 y=f(x) 嘅導函數可以表達成 y\ '、f'(x)、dy\over dx、df(x)\over dx、{d\over dx}f(x) 等等。而二階導函數可以寫成 f*(x)</math>、<math>d^2y\over dx^2</math>。<math>k</math> 階導函數可以寫成 <math>f^{(k)}(x)</math>、<math>d^ky\over dx^k</math>。

== 斜率同導數 ==
如果喺平面座標上有一個嘅直線嘅函數 <math>y=mx+c</math>，由 <math>(x_1,y_1)</math> 去到 <math>(x_2,y_2)</math> 之間嘅斜率 <math>m</math> 就係：

<math>m=\frac{y_2-y_1}{x_2-x_1}</math>


所以如果有個任意[[導數|函數 <math>y=f(x)</math>]] ，由 <math>(x,f(x))</math> 去到 <math>(x+\Delta x,f(x+\Delta x))</math>之間嘅斜率就係：

<math>\frac{\Delta f(x)}{\Delta x} = \frac{f(x+\Delta x)-f(x)}{(x+\Delta x)-x} = \frac{f(x+\Delta x)-f(x)}{\Delta x} </math>


微分就係要搵一個函數喺某一個輸入值嘅變化速度，所以 <math>\Delta x</math> 會趨向 <math>0</math>，噉樣就可以用[[極限 (函數)|極限]]嚟表示：

<math>{dy \over dx}=\lim_{\Delta x \to 0}\frac{f(x+\Delta x)-f(x)}{\Delta x}</math>

呢條式又叫微分第一原理。


例如想用微分第一原理搵 <math>y=x^2</math> 嘅導數：

<math>
\begin{align}
\frac{dy}{dx}&=\lim_{\Delta x \to 0}\frac{f(x+\Delta x)-f(x)}{\Delta x} \\
&= \lim_{\Delta x \to 0}\frac{(x+\Delta x)^2-x^2}{\Delta x} \\
&= \lim_{\Delta x \to 0}\frac{x^2+2x\Delta x+(\Delta x)^2-x^2}{\Delta x} \\
&= \lim_{\Delta x \to 0}\frac{2x\Delta x+(\Delta x)^2}{\Delta x} \\
&= \lim_{\Delta x \to 0}2x+\Delta x \\
&= 2x
\end{align}
</math>

由呢度可以推導到函數 <math>
y = ax^n
</math> 嘅導數就係 <math>\frac{d(ax^n)}{dx}=anx^{n-1}</math>，而 <math>a</math> 同 <math>n</math> 係[[常數]]。

== 偏微分 ==
*'偏微分'''指多值函數（例如： z=f(x,y)）入面，淨係對其中一個變數（例如：x）進行微分，可以表達成 \partial z \over \partial x。

假設有一個兩個變量嘅函數 z=x^2+xy+y^2 。

當 y 係常數，得到 \frac{\partial z}{\partial x}=2x+y 。

當 x 係常數，得到 \frac{\partial z}{\partial y}=2y+x 。

## 複變函數

## 微分方程
微分方程顧名思義係有導數嘅方程，例如  {dy\over dx}  = 2x + 1 。微分方程要用到不定積分去解，特定樣式嘅方程有特定唔同嘅解法。

## 微分式
由微分第一原理仲可以推導出下面呢啲微分嘅定律。
*如果 y = x + c，咁 y 嘅微分{dy\over dx} = 1 。

* 若果 y = ax^n，{dy\over dx} = anx^{n-1}。

*{d\over dx}(au + bv) ={d\over dx}(au)+{d\over dx}(bv)= a{du\over dx} + b{dv\over dx}

*{d\over dx}(uv) = u \cdot {dv\over dx} + v \cdot {du\over dx}

*{d\over dx}\left(\frac{u}{v}\right) = \frac{v \cdot {du\over dx} - u \cdot {dv\over dx}}{v^2}

*鏈式法則：\frac{dz}{dx} = \frac{dz}{dy} \cdot \frac{dy}{dx} 

*  {d\over dx} (e^x) = e^x 。

*  {d\over dx} \ln(x) = {1\over x} 。

## 交換代數

## 睇下
*極限
*數學分析
*積分
*微積分基本定理
微分 (代數)

交換代數入面，**微分**（*derivation*）係種符合Leibniz律嘅影射。

## 定義
設
*A 係交換環
*M 係A-模

定義
***由 A到M嘅微分**係A-模影射 D：
**D:A--->M
***D(a+b)=D(a)+D(b)
***D(ab)=D(a)b+aD(b)　- Leibniz律

若
*k係域
*A係k-代數
定義
***k-微分**係微分d:A--->M, 令到d:k--->0 。

若
**M<sub>A</sub>*係A-模組成嘅範疇
*Derk(A,M)係由A到M嘅微分組成嘅集，有自然嘅A-模結構
咁
*函子 Derk(A,_): M |---> Derk(A,M)
**係支可表函子（:en:representable functor）
換言之:
*就咁由k-代數A，我哋可以整出普適（universal）嘅A-模M0 同埋微分 d:A--->M0，即係令到：
**凡親k-微分 D:A--->M，都有唯一A-影射f:M0--->M，令到
***D=f.d。

### 點整
...

## 參攷
*p.&nbsp;190, Matsumura Hideyuki (1986), *Commutative Ring Theory*, ISBN 0-521-36764-6
百寶商

**百寶商**（**Spotlight**）係個澳洲嘅舖頭牌子，由Ruben Fried同Morry Fraid呢兩個人擁有同埋經營。百寶商喺1973年喺澳洲開，而家喺香港、新加坡、澳洲同埋紐西蘭有百幾間舖。

香港嗰間喺2007年6月7日正式開咗，喺九龍灣MegaBox嘅4樓。

## 賣嘅嘢
*手工藝品
*窗簾同埋遮光簾 
*床上用嘅用品 
*家居飾品 
*布藝 

## 參考

## 出面網頁
*百寶商香港主頁
呼和浩特

**呼和浩特**（），亦都叫做**呼市**同**青城**，係中國一座城，係內蒙古首府，喺內蒙古中南部，響陰山南面，靠近山西，有河通去黃河。呼和浩特係省轄市，叫**呼和浩特市**，管埋周圍嘅縣。1954年取代張家口同包頭做省城。2003年計，成個市有17410平方千米，人口257萬9千。

呼和浩特響蒙古話解做藍色嘅城，即係青城。大明時叫**歸化**，大清時另立新城叫**綏遠**，最後兩個合埋叫**歸綏**。中國民國嗰陣屬於綏遠省。

‎
淘大

**淘大**可以係：
*淘大食品，香港一間食品公司。
*淘大花園，香港九龍灣一個私人屋苑，沙士喺度爆過。
*淘大商場，香港九龍灣一個商場。
*恒隆地產，原名淘大置業，香港地產公司。
歸化

:大明時嘅**歸化**，即係今日嘅呼和浩特

法律上**歸化**，係某個人喺出生國籍以外自願、主動取得其他國籍行為。
曾秀清

**曾秀清**（，）係香港一個女配音員，老公係配音員黃志明，有一個仔。1989年加入咗亞洲電視，後尾亞視配音解散後做咗一段短時間自由身，係同年12月就轉去無綫電視配音組。2013年1月，佢轉咗去香港電視配音組，然後喺2015年3月又再返去無綫電視配音組。

## 人物
佢英文名叫Pansy。暱稱**豆豆**，因為好多年前佢為動畫《同班同學》飾演咗個同花名嘅角色（野山小豆），表現得好出色而且呢套動畫播咗好耐，而呢個角色又幾有觀眾緣，較為深入民心，咪有呢個名囉。之前曾經任職喺亞洲電視配音組，並且喺亞洲電視配音部解散後一段短時間為自由身配音員，再之後加入香港電視廣播有限公司配音組做配音員到而家。主要都係為外購劇同埋動畫配啲少女角色、少婦角色或者細路仔角色，亦係林心如同鈴木保奈美等出名演員嘅常任配音。到咗2004年9月6號有fans 為佢成立咗個非官方新聞組叫做清秀豆豆谷，係少數個偶像會親自去留吓言嘅新聞組。

## 動畫
*大道寺知世（百變小櫻Clear咭，上一輯百變小櫻Magic咭係由沈小蘭聲演呢個角色）
*赤堤桃子（飛天小女警 Z）
*手鞠（火影忍者）
*阿篠（七武士）
*東谷小雪、Taruru（Keroro軍曹，無綫電視版本）
*梓川月乃（日式麵包王）
*知世公主（翼之奇幻旅程）
*蓮伊露（重力王）
*詩詩（唱K小魚仙）
*安娜·里貝爾（魔剎）
*賴斯黛（鋼之鍊金術師系列）
*卡嘉蓮·尤拉·阿斯巴（機動戰士特種計劃/機動戰士特種計劃命運）
*美蘿莉（星球流浪記）
*苗木野藍天（星夢美少女）
*馬岡（魔法小神童加旋）
*圖麗絲黛（銀河戰警）
*霧里七華（少女十七減十一）
*淡雪繭根（白雪戰士）
*六祭水無月（家有Miss）
*御手洗大（天使·愛·美紗）
*瑠璃堂杜麗絲（新牌公主）
*塚本千紗（漫畫同人幫）
*光月未夢（外星BB撞地球）
*春日結（Cyber守護星）
*飛鳥桃子（小魔女Doremi，第四部開始頂離職嘅劉姵穎配音工作）
*牧野留姬（數碼暴龍3馴獸師之王）
*火田伊織（數碼暴龍02）
*古妮坦（小天使糖糖）
*日下部瑪倫／怪盜貞德（神風怪盜）
*壽沙夜（辣妹掌門人）
*妲己（封神演義）
*佐賀沙織（皇家雙妹嘜第二、三輯，第一輯曾經係梁少霞、沈小蘭配呢個角色）
*忽流·明日香·蘭克雷（新世紀福音戰士，有線電視版本）
*綾波麗（新世紀福音戰士，亞視版本）
*野山小豆（同班同學）
*赤木晴子（男兒當入樽）
*四井峰（紅頭巾Cha Cha）
*春日直美（橙路）
*天道小美（亂馬1/2）
*李連生（大長今）
*珊瑚、瑪莉、松本朋繪、園山葵、為甚麼為甚麼（寶石寵物II）

## 劇集
*如懿傳：富察瑯嬅（董潔飾）
*美人心計：竇漪房（林心如飾）
*一公升眼淚：池內亞也（澤尻繪里香飾）
*神鵰俠侶：郭襄（楊冪飾）
*在世界中心呼喚愛：廣瀨亞紀（綾瀨遙飾）
*特務A：潘雪兒
*新聞女郎：麻生環（鈴木保奈美飾）
*棟篤狀王：展隨風／展柔（黃聖依飾）
*浪漫滿屋：江慧媛（韓恩貞飾）
*大長今：李連生（朴恩惠飾），張德（金汝真飾）
*天國的階梯：韓友莉（金泰希飾）
*電車男電視版：愛瑪士小姐／青山沙織（伊東美咲飾）
*還珠格格1、2及3：紫薇格格（夏紫薇）（第一、二部：林心如飾，第三部：馬伊俐飾）
*沒有家的女孩1及2：相澤鈴（安達祐實飾）
*情深深雨濛濛：陸如萍（林心如飾）

## 睇埋
*香港配音員一覽

## 出面網頁
*
*曾秀清曾經配過角色一覽
*[news://news.hkux.net/rec.voice_acting.pansytsang 清秀豆豆谷]

類:無綫電視配音員‎‎

秀清
沙面

**沙面**（，「面」讀陰上調；），係廣東省城西關沙基對出白鵝潭北便填海而成嘅島，約莫55英畝。舊時係英法租界，雲集萬國領事館，亦係外籍人士留連之所。

由於舊時島上同時有英法兩國嘅租界，按粵語發音，英文稱佢爲Shameen或者Shamin，法文稱佢做Chamine。

## 沿革
### 租界年代

時維西元1857年12月28號清晨，英法聯軍攻佔廣東省城。事隔13日後，英國領事巴夏禮爵士成立廣東事務署（Canton Commission），主政廣州。直至1861年10月21號至交還清國管治。

英治省城時期，見及西關十三行毁於早前戰火，駐華公使將重建商舘洋行事務全權交由巴夏禮爵士主理。其時十三行一隅，蓉蓉爛爛，連巴爵士都不禁嘆曰「真係醫翻都嘥藥費」。故此冇原地重建，而改於十三行以西之沙面。

當其時沙面係幾個散收收嘅島仔，角落處有兩坎火炮，早前打仗經已遭英軍炸到巢曬皮，重建真係唔係話咁易。歷時兩年卒之落成。填海之後全島2850呎長950呎闊，北便預留出一條沙基涌，起咗兩墩橋，東便係英國橋，西便係法國橋。埋單計數盛惠三十二萬両銀，英國出五份四，法國出五份一。1861年9月劃定沙面租界，英國順理成章分得多過法國。

;英國租界
英國租界地皮凡82幅，每幅90呎×140呎半。英國預留咗6幅地皮楷嚟起領事舘，1幅楷嚟起教堂。1861年2月，巴夏禮爵士隨即拍賣剩低75幅地皮。

;法國租界
法國租界地皮凡24幅，每幅27公尺×42公尺。呢笪地皮一直丟空，直至1889年至著手發展，事緣法國喺歐州打敗仗，其時窮到仙都唔仙下。1889年4月新任法國領事于雅樂廢除外族禁售令，11月拍賣租界地皮。除預留3幅地皮楷嚟起法國領事舘，其餘21幅交成價介乎400至1000800銀錢，認真搶手，拍賣第一日21幅地皮隨即售罄。其中至大買家係英國遮士打先生，個人拍得九幅地。

喺之後嘅大半個世紀入面，英法兩國取得喺沙面島上嘅好多特權，政府相關機構同企業大量咁移入，主要嘅領事館同政治、金融組織都起喺呢度，並喺好長嘅時間入面畀咗附近嘅中國人好多唔公平嘅待遇，沙面因為咁成為後嚟中國乃至附近國家民族解放運動人士抗議同攻擊嘅目標。好似發生喺1920年代嘅廣州市民多次反殖民遊行，同埋越南革命者范鴻泰（Pham Hong Thai）對沙面法國領事館嘅炸彈襲擊等等。

1942年，日本向英國宣戰後，佔領沙面英租界，交咗畀親日嘅汪精衛政權（一般稱「偽國民政府」）。1943年，法國維希政權退出法租界，交咗畀汪精衛政權。嗰一年，堅持抗日嘅重慶國民政府另行同英國訂約收返英租界。二戰結束後，新成立嘅法國戴高樂政府正式宣佈將沙面法租界交返畀中華民國。

### 今時今日
1996年，沙面嘅建築群被定做全國重點文物保護單位。

1997年，國務院將沙面列做國家級文物保護區。

而家，沙面係廣州著名嘅旅遊區、風景區同休閒勝地，亦都係白天鵝賓館嘅所在地。島上嘅綠化較好，有古樹 150 幾樖，空氣清新，環境衛生唔錯，可以講係廣州嘅世外桃源。建築方面，好多都係喺19世紀起嘅，同埋帶有西方風格，基本上都係文物建築。

## 舊時地名

沙面係由英國人一手一腳興建，歷經百年華洋雜處，故此街名及商號皆極盡特色。
;街名
*堅拿街（CANAL STREET）
*中央道（CENTRAL AVENUE）
*芬道（FRONT AVENUE）
*英國濱（ENGLISH BUND）
*法國濱（FRENCH BUND）

;洋行
*渣甸公司（怡和公司） JARDINE, MATHESON & CO., LTD.	
*太古洋行 BUTTERFIELD & SWIRE	
*天祥洋行 DODWELL & CO.
*泰和洋行 REISS & CO.
*三井洋行 MITSUI BUSSAN KAISHA
*洛士利洋行 LOXLEY & CO.
*旗昌洋行 SHEWAN TOMES
*魯麟洋行 REUTER BROCKELMANN
*時昌洋行 T.E. GRIFFITH
*亞細亞火油公司 ASIATIC PETROLEUM CO., LTD.
*美孚火油公司 STANDARD OIL CO. OF NEW YORK
*牛奶冰廠公司 DAIRY FARM
*屈臣氏大藥房 WATSON'S

;銀行
*渣打銀行 CHARTERED BANK
*滙豐銀行 HONGKONG & SHANGHAI BANK
*台灣銀行 BANK OF TAIWAN
*德華銀行 DEUTSCHE ASIATISCHE BANK

;酒店

*域多厘新酒店 VICTORIA HOTEL


## 相

File:TheRiverbanksOfShamian.JPG|沙基涌邊
File:ShamianTang.JPG|沙面基督堂
File:Our_Lady_of_Lourdes_Chapel.jpg|沙面露德聖母堂
File:ShamianSportsArea.JPG|沙面公眾健身專用區
File:ShamianPark.JPG|沙面公園門前
File:AGazettedBuildingOfShamianIsland.JPG|前渣打銀行


## 公共交通
* 廣州地鐵1號綫黃沙站
* 巴士：文化公園站、六二三路站

## 出面網頁

* [沙面島簡介，刊於[中國日報]。]
* 舊沙面（OLD SHAMEEN）
* 沙面學校 
*  (Archive)
雀仔街

**雀仔街**，本來係指香港旺角嘅**康樂街**。而家一般人叫嘅雀仔街，係指園圃街'''雀鳥公園'''。呢個雀鳥公園嘅檔口，大多數係由雀仔街嗰面搬過嚟。

## 康樂街
1960年代初，好多香港鍾意養雀嘅人，聚集喺上海街597號奇香茶樓交流雀經。慢慢好多賣相關用品嘅商鋪，都喺奇香茶樓嗰度開，慢慢形成所謂嘅雀仔街。由於大家都習慣咗響嗰度買賣雀鳥，同埋相關嘅嘢，所以奇香茶樓執咗之後，雀仔街依然存在，成為咗香港其中一個景點。

## 市區重建
政府喺1990年代決定，重建康樂街一帶嘅舊樓，成為咗今日嘅朗豪坊，市區重建局嘅前身土地發展公司，喺1996年3月耗資二千九百萬，喺園圃街興建雀鳥公園，並且喺1997年3月落成。而後來大家亦將雀仔街稱呼，畀咗新嘅園圃街雀鳥公園。

## 參考

## 出面網頁
* 園圃街雀鳥公園主頁
* 康樂街地圖
分 (重)

**分**，係唐質量單位。係百分之一咁解嘅分而來(來讀梨)。

## 質量
一分係一錢嘅十分一重，係一両百份一重，亦係十厘重。講幾重時，大清時開始英文通常寫成 ***' 或者 ***'。

原香港法例，1884年第廿二條，一分係安士。家下香港法例定一分等於錢 (mace) 或者十厘，斤，即係377.9936375毫克。而分用響金銀身上，就叫**金衡分**()，係金衡錢，不過換返十進制係374.29毫克，比分輕少少。。

## 注
福建

**福建**喺中國嘅東南沿海。西南面係廣東，西面係江西，北面係浙江，東面同台灣島隔海相望。

政治上，福建而家係由中華人民共和國嘅福建省同埋中華民國嘅福建省分治。前者差唔多佔有全個福建嘅大部分地方，尤其係陸地部份，以福州市為省會；而後者就管理金門、烏坵、馬祖等等嘅沿岸島嶼，省政府設喺金門縣嘅金城鎮。

南洋唔少華人祖先都係嚟自福建，尤其係閩南廈門、漳州、泉州等等以及福州、福清、莆田等地方；而喺美國，近年就多咗好多閩東福州移民。喺香港，閩南人多數聚居北角，閩東福州人多數聚居荃灣、西環，平日大家所叫嘅「福建話」，其實都係指閩南話，而閩東福州人講嘅語言叫閩東話，或者福州話。
行政署

**行政署**（）全名**政務司司長辦公室轄下行政署**（），係香港政府總部入面嘅一個機構，負責政府總部行政，例如管理中區政府合署，聯繫香港廉政公署、申訴專員公署等機構。二零零七年七月一號之前，法律援助署亦都屬於行政署。

現任行政署長係蔡潔如。

## 出面網頁
*
錢 (重)

**錢**（讀前），係唐人質量單位。

## 質量
一錢係一両嘅十分一重，亦係十分重。講幾重時，大清時開始英文通常寫成 ***' 或者 ***'。

原香港法例，1884年第廿二條，一錢係安士（oz. avoir）。家下香港法例定一錢等於両（tael）或者十分，斤，即係3.779936375克。而錢用響金銀身上，就叫**金衡錢**（），係金衡両，不過換返十進制係3.7429克，比錢輕少少。

## 注
蘇格蘭

**蘇格蘭**係歐洲西北部一國，係英國四個「組成國」之一。京城係愛丁堡，大埠喺格拉斯哥。佢佔有咗大不列顛島北面嘅三分之一，南面同英倫交接。

蘇格蘭南面係地勢平坦嘅低地，北面係地勢較高嘅高地，高地有因為水怪而聞名嘅。

蘇格蘭2014年搞過一次獨立公投，結果五成五嘅投票選民選擇蘇格蘭留喺英國。

## 註

## 攷
*蘇格蘭官方網站
正則局部環

**正則局部環**(*regular local ring*)係種局部環。喺代數幾何入面，佢嘅涵義係代數簇(:en:algebraic variety)嘅「唔奇異性」(*nonsingular*)。

## 定義
設
*(A,m)係局部環 (*[[:en:local ring]]*)，
**即係話，m係A 嘅單丁極大理想(*[[:en:maximal ideal]]*)
*k=A/m （係一域）
*dimA 係 A嘅Krull維度(*[[:en:Krull dimension]]*)
咁定義
*叫A 做**正則局部環**，即係話 dimk m/ (m2)=dimA。

## 註

## 參攷
*Robin Hartshorne (1977), *Algebraic Geometry*, ISBN 0-387-90244-9
2007年昂坪吊車跌落事故

**2007年昂坪360跌吊車事件**係喺香港時間2007年6月11號嘅夜晚八點三左近發生，一架昂坪360嘅吊車喺經赤鱲角南路隔嚟嘅纜塔嗰吓，突然間喺 52 米高跌咗落地，好彩嗰時唔係營運嘅時間，吊車冇人，先冇人死傷。呢個係昂坪360 通車到而家，最嚴重嘅一次意外。香港政府、立法會、傳媒同埋旅遊業界都好關注呢件事，國際傳媒都有報導呢件事。當時政府亦叫吊車無限期停駛，直至完成咗調查同運出補救嘅方法為止。

## 經過
2007年6月11號夜晚，吊車喺度行緊速度測試，運行速度係每秒 7 米到（每個鐘頭 25 公里），而纜車喺一般情況下嘅運行速度係每秒 5 米（每個鐘頭 18 公里）。至到夜晚八點四到，21 號車卡同前面嘅車卡準備經過喺赤鱲角南路同觀景路交界嘅迴旋處附近嘅 A2 號纜塔。前面嘅車卡過咗纜塔之後，21 號車卡經過纜塔時脫離咗個鋼纜，喺 52 米咁高跌咗落去草堆到。由於事發嗰陣已經過咗營運嘅時間，故車卡到係冇無任何乘客，經過消防隊搵過之後證實咗地面上冇人因為咁而死傷。

車卡跌咗地後，職員趕到現場一睇，爛得好緊要。目擊者喺夜晚八點卅十七分報警。警方到咗之後立刻封鎖現場。大批嘅消防員亦趕到，搵清楚之後確定冇人被困。

## 善後
昂坪360嘅營運商 Skyrail 喺事發之後第日凌晨一點宣佈，吊車即刻停駛，同埋會全面調查件事嘅原因，到而加都唔知服務幾時先恢復。地鐵亦發表聲明話對件事高度重視，同埋強調確保昂坪360旅客嘅安全係地鐵首要嘅任務。

昂坪360嘅常務董事高德偉事之後話，相信吊車車廂跌落嚟唔關操作事，佢無意辭職。佢強調，吊車以前用過事發嗰時嘅速度行，喺冇超速。佢重特別指出吊車車廂係當年由地鐵公司直接同意大利製造商 Leitner 買，Skyrail 作為營運商淨係會負上同營運相關嘅責任。

## 再行返
吊車停駛六個月後，喺硬件更新及連串運行測試後，昂坪360於2007年12月28號宣佈，喺機電工程署批准下，於12月31號恢復載客，並宣佈改纜車標誌，同埋用4款新嘅車廂塗裝。

## 影響
由於係近香港回歸十周年嘅旅遊旺季，昂坪360嘅停駛會為昂坪市集嘅營運構成一定嘅負面影響。香港旅遊發展局喺事發前印製咗一百萬份宣傳刊物唔可以派出街，而準備喺境外播放嘅旅遊宣傳短片亦都要改。

昂坪360承諾喺吊車停駛嗰時，昂坪市集舖頭唔使交租。

有啲網友重改咗昂坪360嘅主題曲身心啟迪之旅做身心墜毀之旅。

## 參考


#*[http://www.mingpaonews.com/20070612/gaa1.htm 《昂坪纜車飛墜52米跌散》]，原載《明報》，2007年06月12日。*
両

**両**，有時都寫做**两**或**兩**，係唐貨幣與質量嘅單位。 分一般重量單位、金衡重量單位。

## 語源
両、两都係兩嘅異字。不過兩可以代表二，如寫兩兩，就難以分辨，故此寫成**両**多。而廣東話讀音有變調，做質量單位時讀loeng2唔讀loeng5，聽起來分別到意思。香港《度量衡條例》用兩做計量單位。

## 質量
一両係一斤嘅十六分一重，亦係十錢重。講幾重時，大清時開始英文通常寫成 ***' 或者 ***'。

原香港法例，1884年第廿二條，一両係安士（oz. avoir）。家下香港法例定一両等於斤（catty）或者十錢，即係37.79936375克。而両用響金銀身上，就叫**金衡両**（），係10金衡錢，不過換返十進制係37.429克，比両輕少少。

## 各地差異
因為東南亞各國曾經改革度量衡，以及受十進制衝擊，所以現時香港、中國大陸、日本、臺灣、星、馬、泰等地方嘅斤両係唔同咗。

最大分別係中國大陸響1959年發佈《國務院關於統一我國計量制度的命令》改咗市斤質量做50克，一斤只有10両，但中醫藥衡制仍用一斤16両。其他地方係沿用一斤16両。最好查清楚，用十進制單位比較。

*中國大陸一市斤係500克（10市両）。
*香港一斤係604.78982克（16両）。
*星加坡、馬來西亞，一斤係604.8克（16両）。
*日本一斤係600克（16両）。
*臺灣一臺斤係600克（16両），市斤係500克（16両）。

## 參考

## 睇埋
*香港度量衡
大窩口

**大窩口**（）係香港荃灣東面一個地方。西面係葵涌，行政上歸葵青區，另包括國瑞路附近，屬於荃灣區嘅幾條鄉村。個位置大概係響大窩口道呢個山谷一帶，大窩口邨起好之後，亦都指埋邨同邨周圍。

陳任盛嗰四個仔未喺牛牯墩起三棟屋之前，響大窩口附近圍海做田，重響響大清乾隆廿二年，即係1575年，響今日大窩口道，大窩口邨富民樓左近起咗第一間草屋，呢處舊時就叫**老屋場**。

1961年大窩口邨起成，開始有搬入去住。條邨由山腳起到上出，而大窩口道亦都同期起好，方便邨民上落。

大窩口嘅交通主要由多條巴士小巴路線以及港鐵大窩口站提供服務。不過由於大窩口站位置相對偏遠，而唔少附近居民會喺荃灣站搭地鐵，以致大窩口站成為荃葵青甚至成條荃灣綫最少人用嘅車站。

## 參考
斤

**斤**，又寫做**觔**，係唐 質量單位。

## 質量
一斤重百分之一擔，亦係十六両，亦都係一百二十分之一石。

講幾重時，大清時開始，英文通常寫成 ***' 或者 ***' 。

原香港法例，1884年第廿二條，一斤係磅(lb. avoir)。家下香港法例定一斤等於擔(担) (picul) 或者十六両，即係0.60478982公斤。

家下星加坡法例定一斤係磅(lb. avoir)，等於十六両，即係0.6048千克 。

## 相關質量單位
*1磅 = 12兩
*1石 = 120司馬斤
*1擔 = 100司馬斤
*1司馬斤 = 16兩
*1兩 = 10錢
*1錢 = 10分

## 各地差異
* 各地叫斤嘅重量，名稱相同，但實際重量有差異。用十進制表示可見到實際差異：
# 香港1斤 = 604.78982克（g）
# 新加坡1斤 = 604.8克（g）
# 日本同台灣1斤 = 600克（g）
# 中國大陸1斤 = 500克（g）

* 各地叫斤嘅重量，細分單位部份唔同。香港日本台灣等地方係一斤十六兩，中國大陸改革後，一斤十兩。

* 各地嘅叫斤兩又分日常重量嘅斤兩，同貴價金屬嘅斤兩唔同。

## 參考
擔

**擔**，簡寫做**担**，或者叫**石**，係唐質量單位。

## 質量
以前一石重一百二十斤。講幾重時，大清時開始英文通常寫成 ***' 或者 ***'。

而家一擔重一百斤。講幾重時，英文通常寫成 ***' 或者 ***'。

原香港法例，1884年第廿二條，一擔係  磅（lb. avoir），一石係160磅（lb. avoir）。家下香港法例定一担等於一百斤，即係 60.478982 千克。

## 注
地震帶

由於照過往科學家嘅觀測經驗，發現大多數地震發生過嘅地方，都係帶狀分布嘅，所以叫。而地震帶嘅分佈，往往同板塊邊界同移動息息相關。

## 三大地震帶
而家世界上有三大地震帶：
#環太平洋地震帶（Circum-Pacific seismic zone），菲律賓、日本、台灣等地都座落呢個地震帶，世界上八成淺層地震、九成中層地震、同所有深層地震都響呢度發生。
#歐亞地震帶（Alpine-Humalayan seismic zone）主要喺喜馬拉雅山、緬甸、印度一帶。
#中洋脊地震帶（Mid-ocean Ridge seismic zone），太平洋、大西洋、印度洋同北極海嘅中洋脊，不過呢個地震帶地震頻率唔高。

## 參考資料
Star

****係英文，可以指：

*恆星
*星宿，廿八宿之一。
*星 (星官)，星官之一，星宿之首。
*Star (張惠妹專輯)

## 睇埋
*明星
三棟屋

**三棟屋**係香港荃灣一條村，係陳氏村落。原本條村響牛牯墩，後尾起地鐵搬咗去象山邨北便，響大帽山南面山腰。

## 舊址
原本三棟屋響牛牯墩西邊，係一條圍村，後尾覺得佢保留得好好，村民搬走之後就做咗三棟屋博物館。

三棟屋係陳氏嘅村。陳氏原本住響福建汀州府寧化縣，後尾有一支搬到去廣東省廣州府新安縣羅芳。去到第十三代，**陳任盛**搬到荃灣，佢嘅叔伯，關同口村祖先，教陳任盛點樣耕田。佢帶住四個仔，好落力填海開地，最後喺大窩口老屋場起咗間草屋。

大仔陳健常係醫師，又識風水，所以都幾發。而其餘三個仔陳偀常、陳偉常同陳倬常都係耕田，生活叫過得去。大仔健常定咗落來，就想搵地開村。佢睇中孫氏一塊地，響牛牯墩西便，風水極佳。

## 新址
上契

**上契**，又叫**結拜**、**結義**，係兩個至幾個人走埋一齊，因為意趣相投，惺惺相識而希望進一步成為親如兄弟姐妹嘅關係，經過儀式之後，咁年紀比較大嘅就係**契哥**（**義兄**）或者**契家姐**（**義姊**），而年紀比較細嘅就被稱為**契細佬**（**義弟**）或者**契妹**（**義妹**）。

不過要清楚一點嘅係，「義兄弟」係由結拜而嚟，要一齊向天宣誓日後要有福同享有難同當，有同生共死嘅意味；而「契兄弟」呢啲就係由上契而成，係由做細嘅向做大嘅表上敬意，多數係斟茶叩頭，表示甘願做細佬，有啲上司下屬咁嘅味道。所以兩者嘅概念雖然好相近，但其實當中嘅意義係有唔同嘅地方。

不過今時今日嘅香港社會（除咗三合會之外）已經冇話結義冇話要向天罰誓咁浩氣干雲，同埋個形式已經同「契」混淆成一樣嘅嘢，有時當意趣相投好傾好玩嘅人走埋，只要有人提出，就隨時可以成為人哋嘅**契爺**、**契媽**、**契哥**、**契姐**、**契妹**、**契細佬**。

## 睇埋
*契弟
*教父母
利東街

**利東街**，俗稱**喜帖街**或**印刷街**，喺香港島灣仔，係香港出名嘅印刷品製作同門市集中地，特別以印喜帖出名。但由於市區重建計劃，利東街嘅業權而家已經俾政府市區重建局補錢收番，喺2005年11月6號凌晨零時起，復歸政府所有，令印刷店嚮當地絕跡，或搬走。收番重建後，利東街所有樓宇同埋店舖都已經重門深鎖，而店舖門外亦貼晒市建局嘅告示，寫住「此乃市區重建局物業（）」。當地居民同關注組織曾經爭取緊喺重建計劃入面保留喜帖街嘅特色。

利東街收返之後重建成為囍匯二期，條街變咗步行街唔再行車，亦都冇哂「囍帖街」嘅特色。
Gödel號數

**Gödel號數**（*，*）係種映射，幫一套邏輯系統嘅每一基本符號同埋變量對應上一質數，跟住幫邏輯系統入面每一式、每一證都配上一自然數。Gödel號數係阿Kurt Gödel證明唔完備定理（*[[:en:Gödel's incompleteness theorems]]*）時整出嚟嘅架生。

## 註


## 參攷
;原文：
*Kurt Gödel (1931) 《Über formal unentscheidbare Sätze der *[[Principia Mathematica]]* und verwandter Systeme》， *Monatshefte für Mathematik und Physik 38* pp. 173-98.
**英譯：《On Formally Undecidable Propositions of Principia Mathematica and Related Systems 》，Dover Publications, ISBN 0-486-66980-7 / ISBN 978-0-486-66980-9 
;介紹：
*Ernest Nagel, James R. Newman, 《Gödel's Proof》, New York University Press, ISBN 0-8147-5816-9 /ISBN 978-0-8147-5816-8
素雲濃恭迎

**素雲濃·恭迎**（泰文名：สุวนันท์ คงยิ่ง，英文拼法：Suvanant Kongying，花名：กบ / *Kob*；）係泰王國嘅一個女影星，響曼谷出世。渠係東泰彩瓊騷府（又叫做北柳府）嘅人。渠爹哋叫**菴雷·恭迎**，係一個老師，媽咪叫**烏邦叻·恭迎**，響農業部做緊幹部，屋企重有個細佬叫**亞彼斯·恭迎**。

渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《*ดาวพระศุกร์ *》度（發音*Dao prah sook*，意思係《*晨星*》）嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。嗰陣時泰國啲電臺日日都播渠主唱嘅嗰支電影主題曲《แค่รักก็พอ》（發音*Kae Ruk Gor Por*，意思係《阿嬌愛老竇》），好催人落淚。

唔知係唔係響嗰部片度個名改得好，素雲濃之後就好行「星運」啦，一直片約唔斷。幾乎年年啲泰國觀眾都選渠為「最受歡迎嘅娛樂人」，開頒獎會上臺攞獎嘅次數多到渠自己都記唔得。

收尾渠搵到時間去曼谷朗西（*Rangsit*，亦譯成**蘭室**）間私立大學度讀書，一邊讀書一邊重保持活躍，周時出吓臺，又利用課餘時間練番細個時好鍾意玩嘅溜真冰，幾年後終於有幾會，渠參加全泰國職業溜冰比賽得到冠軍做埋一個體育人才。

而家素雲濃重響曼谷做緊模特兒同埋電臺嘅節目主持人。有間化妝品公司搵咗渠做代言人，聽講每年畀成千萬泰銖（三十幾萬美金）咁多，雖然條數唔係畀渠一個人兜曬，不過都話得係「成世吃唔晒」啦。

## 講錯一句話，累死成國人
2003年1月啲柬埔寨報章紛載素雲濃話過一句：「個吳哥古窟本來係屬於泰國嘅」。之後啲柬國民眾就一個個去晒街度鬼殺咁嘈，金邊重有騷亂發生，啲暴民去到泰王國大使館門前示威，燒咗幾面泰國旗重嫌唔夠喉，索性掟幾個燃燒彈入大使館成間屋燒晒。燒完使館又搵其他泰國人響金邊開嘅鋪頭同埋商務辦度，周圍猛咁掟嘢、搶嘢、同埋燒屋，搞到班響金邊投咗資嘅泰僑個個都損失到雞毛鴨血，第日提起去外國投資都話咪搞我啦！ 請睇2003年金邊排泰騷亂 / 2003 Phnom Penh Riots

其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。

## 演過嘅[[番鹼劇]]

**Mon Ruk Luktung* (2005年1月)
**Sapai Tornado* (2005年8月)
**Lhong Ngao Jun* (2006年2月)
**Duang Jai Patiharn* (2006年7月)
**Kol Ruk Game Payabath* (2006年10月)
**Pu Soom Fao Suff* (2007年3月)
** Sai Yaai Sawad*（做緊）

## 連續劇集
**Sawan Babb*
**Ru Tau Mua Ja Tai*（散角）
**Ratree Phirap*
**Chomrom Tor Tarn Puying*
**Ma Mia*
**Hom Klin Kwam Ruk*
**Duchanee Nang*
**Phan Nung Ratree*
**Siam Manusti*
**Majurat Ting-Tong*（做乜咁鬼發癲 - 客串） 
**Ngern Ngern Ngern*（錢錢錢 - 客串）
**Ru Fa Yang Fa Yu*
**Thong Lang Pra*
**Mae Pra Thorranee*
**Kum Mun Sunya*

## 電影
**Numtaohoo & Kru rabearb*
**Song Jabb Nung jeed*
**Kongroi Ha Soon Nung : Tung Jai ja tak, tae mai tak theaw*
**Mai tee, Poo Kan and Soi tee*
**Budsabaa Suay Prieow Gap Song Kieow Gling*
**Ee Som Soom Whang*

## 樂曲
*《*แค่รักก็พอ*》 - *Kae Ruk Gor Por* （*電影《晨星》主題曲*）
**Waan Fah Sai* (*廣告曲*)
**Mon Ruk Luktung*（*Mon Ruk Luktung電影曲*）

## 主持嘅節目
* *จันทร์พันดาว* - *Jhan Phun Dao*
* *07 โชว์*  - *07騷(Show)*

## 注解

## 出面網頁
* 泰國七號電視臺節目指南（泰/英文，而家多數響呢度做節目）
* Kob嘅國際粉絲論壇（英文）
* Kob嘅泰國粉絲論壇（泰文）
* Kobclub-即係粉絲俱樂部（泰文）
* Suvanant Kongying嘅戲劇片段（YouTube）
* 泰國娛樂界當紅女影星介紹（有成段專門講渠闖嗰單「大禍」，不過要識得睇泰文先至得）
* 素雲濃完全資訊（泰文）
日本護照

日本喺1878年2月20號，開始簽發日本帝國海外旅券，亦即係日本護照。由於日本曾經殖民統治過台灣同韓國，所以日本發出嘅旅行證件，對當地都有唔少影響。

## 日本本土
1878年2月20號，公布海外旅券規則，並且簽發旅券，亦即係廣東話嘅護照。

### 二次大戰前
1917年，簽發有埋相片嘅護照，過往嘅旅券唔一定要貼埋相。1918年，由於日本同中國之間交通往來頻繁，雙方決定容許對方國民唔駛持護照出入境。1926年，簽發現代設計嘅護照。

### 戰後
1992年，根據國際標準，發出可以俾機器讀嘅MRP旅券。1995年，根據國際標準，發出十年有效護照俾成年人，未成年嘅繼續拎五年有效。2004年，由岡山縣開始，接受電子申請。2006年，開始簽發內藏晶片，有生物特徵嘅護照。

## 台灣
1897年，台灣割讓俾日本後，大批日本浪人經台灣去到中國，造成治安問題，宣布要持有加註有台灣籍嘅日本旅券出入。
1907年，由於申請日本旅券手續太麻煩，台灣總督府宣布，去中國同香港嘅旅客，可以自己決定申唔申請日本旅券。
而日本向台灣人發出海外旅券，但清政府又唔承認呢批人無中國國籍，搞到中日兩國當時好多紛爭。

## 韓國
1907年，日本頒布《外國旅行規則》，宣布喺韓國人簽發日本旅券嘅方法。

## 參考資料


## 參閱
*護照
聯合國憲章

《**聯合國憲章**》（）係聯合國嘅基本大法，渠確立咗聯合國嘅宗旨、原則同埋組織機構設置，又規定咗成員國嘅責任、權利同埋義務，以及處理國際關係、維護世界和平以及安全嘅基本原則同方法。遵守聯合國憲章、維護聯合國威信係每個成員國不可推卸嘅責任。

## 出面網頁

*《聯合國憲章》全文
新柔長堤

**新柔長堤**（；）係一條連埋星架坡兀蘭新鎮同馬來西亞柔佛州新山嘅長堤，長1056米，橫跨柔佛海峽。新柔長堤有條行人路連接，重有鐵路通道同埋向星架坡供水嘅水管。長堤每日平均有6萬車輛通過，公眾假期前夕成日出現嚴重交通擠塞。

新柔長堤係1920年代由英國建築師起嘅，1923年落成。長堤喺1942年第二次世界大戰嗰陣畀英軍炸咗，暫時阻住日軍進攻星架坡。日軍征服星架坡之後，就將炸毀嘅部分補返。2000年，星架坡啟用新嘅移民海關大廈，用嚟應付年年越來越旺嘅交通。馬來西亞亦喺2003年開始起自己嘅新移民海關大廈。

新柔長堤係第一條連接馬來西亞半島同新加坡嘅陸路通道。第二條通道叫做馬新第二通道，喺1998年完工。

## 收費
車輛喺長堤兩岸都要畀通行費，馬來西亞方面由PLUS Malaysia Behad公司經營。外國註冊嘅小型汽車同電單車喺日頭指定時段進入新加坡要畀車輛入境通行證（VEP，）費用，小型汽車每年享有10日免費期。入境柔佛嘅外國小型汽車就要畀20令吉費用。

### 新加坡方收費



## 揸車通行
去新加坡方向有4條車道，分別用於小型汽車、電單車、巴士同貨車通行。前往馬來西亞方向嘅車道就分配畀其他車、電單車同貨車。鑒於2010年有針對歐洲嘅恐怖襲擊計劃，基於安全原因長堤兩端嘅關卡唔畀影相或者攝影，違規者將交由移民與關卡局處置或者被要求刪除照片。

通道有高度限制，所以雙層巴士唔畀通行。

### 新加坡入境
新加坡（入境）方面，LED熒幕指向通往口岸嘅四條車道。有幾個櫃台檢查乘客護照。呢一個關叫做「**初級通關**」（）。

電單車將會被指引去一條專用通道；巴士同樣必須經另一個獨立嘅通道入關。承載住應稅貨物嘅車輛被指引到紅色通道申報貨物，喺附近櫃台繳付稅費；無載到任何應稅貨物嘅車輛可以用綠色通道，而車輛前往海關檢查中心接受檢查係強制性嘅。呢一個關口係「**次級通關**」（）。

至少一名乘客需要落車。海關為車輛提供咗停車位。如果通關，架車將前往海關檢查中心接受查驗。負責人員有權搜查乘用車內嘅貨物。可疑人物將被要求開車到附近嘅站畀警犬檢驗車上面有無走私貨物或者毒品，同時亦有安全檢查，車輛要攞嗮所有物品接受檢驗。

一旦通過所有查驗程序，車輛可以開去或者兀蘭中心路。

### 新加坡出境
新加坡法律規定所有新加坡註冊車輛離開新加坡時，油箱必須有四分之三滿嘅燃油。新加坡政府要打消新加坡人越境到柔佛州純粹只係去買平油嘅念頭，即使過去半桶汽油已足夠。外國註冊車輛唔使遵守呢個規定。

根據日期同時段，可以從武吉知馬高速公路或者兀蘭中心路通往長堤。由兀蘭中心路進入嘅乘用車被導引到四個車道。由武吉知馬高速公路行駛嘅車輛須按照車型同時段選擇車道，喺通關高峰期，小型汽車可以用高架橋直達兀蘭關卡。

移民與關卡局人員會檢查車上嘅人護照。通過檢查後，架車會開向官員檢查所有新加坡注冊車輛油錶嘅區域，隨即車輛駛過長堤。

### 塞車問題
喺繁忙時段，兀蘭中心路車龍長度可以去到1.5公里。通過武吉知馬高速公路前往口岸嘅車輛亦可能遇到呢種情形。乘坐公共巴士越過長堤可以花上30至45分鐘，其他車輛去到1至2個鐘。

## 公共交通服務
### 火車
所有火車都係由馬來亞鐵道運營，新加坡一端終點站曾經係丹戎巴葛火車站，依家已經縮短至長堤南段嘅兀蘭火車關卡。

### 巴士

## 存廢問題引申嘅政治風波
由於新柔長堤同埋喺大士嘅第二通道，唔能夠應付星架坡同馬來西亞之間日益頻繁嘅交通。所以馬來西亞一直想起新嘅大橋，包括拆咗而家嘅新柔長堤，嚟解決兩地之間嘅交通問題。

## 攷

## 出面網頁
*
中英聯合聲明

《**中華人民共和國政府和大不列顛及北愛爾蘭聯合王國政府關於香港問題的聯合聲明**》（）簡稱《**中英聯合聲明**》（）係中華人民共和國（以下簡稱中國政府）同大不列顛及北愛爾蘭聯合王國（英國）就香港前途一齊發表嘅聲明；由當時嘅中國國務院總理趙紫陽同英國首相戴卓爾夫人喺1984年12月19號喺北京簽，當時嘅中央軍委主席鄧小平同埋中國國家主席李先念等中國領導人都有喺現場見證。

呢份聲明，安排中國政府喺1997年7月1號接收香港、九龍同埋新界嘅主權；同一日，英國要將呢三度嘅主權同治權，夾埋畀中國。呢份文件亦都係今日香港特別行政區憲制基礎嘅一部分。

到咗移交後，中共中央政府卻經常咁違背咗《中英聯合聲明》同《基本法》嘅精神，對香港嘅民主同自治等有較壞嘅影響。而隨著2019年逃犯條例修訂草案風波嘅爆發，到中央政府兜開埋法定程序而強推《香港國家安全法》、通過中央自己出法案去干預埋香港本地嘅選舉制，已經有越來越多西方世界觀點認為，北京違反咗中英聯合聲明。經過咗唔少嘅國會辯論同其他遊說發展等等，英國外相藍韜文就喺2021年3月13號正式宣告 (report) ，話明咗英國政府係認定北京係持續著一個唔遵守咁《中英聯合聲明》嘅狀態。

## 中共喺聲明約定嘅對港基本方針政策

原喺條約度中共政府係聲明咗接收返香港嘅主權後啲基本方針政策，話明咗：移交之後嘅香港，會係一個直屬中央而享有高度自治權嘅特區，除咗整體防務同外交大權由中央揸著；特區係有自己獨立嘅行政、立法、司法、財政等權力，仲有一定程度國際化嘅管治公職架構；當地係保持返自由港經濟、金融制度同社會生活模式；承認同保護所有受國際公約保證嘅公民權利同自由；保護外國投資者在港嘅利益；特區係可有條件下自己建立一定嘅國際交往關係、自己處理本地嘅出入境同維持返本地公共秩序等等。最尾一條列埋會由香港特別行政區基本法落實返呢一系列嘅承諾，話會保證五十年唔變咁。而睇返基本法嘅第八章，亦講明咗點改基本法，都唔可以抵觸返中央對香港既定嘅基本方針政策。

## 法律地位同效力
### 當屆英政府
英國前首相戴卓爾夫人1984年12月19號喺北京簽署《中英聯合聲明》後隨即訪港，並同當時嘅行政立法兩局嘅非官守議員會面，英國國家檔案館（National Archives）解密嘅訪港準備文件，列出戴卓爾夫人會見時嘅講話重點。戴卓爾夫人指中國視《聲明》為有法律效力嘅協議，表明如中國違反《聲明》，英國喺1997年後亦有權提出，而且強調會毫不猶豫噉提出（Britain has the right to raise any breaches with China after 1997. We would not hesitate to do so.）。

喺一批戴卓爾夫人準備會見傳媒嘅問答提示卡中，其中一張指違反具法律效力嘅國際協議喺英國及國際社會均屬嚴重事件，「我哋（英國）當然會向中國政府作出最強烈嘅抗議，以糾正問題（We would of course make the strongest possible representations to the Chinese Government in order to seek remedy.）」。

而戴卓爾夫人仲試過寫信畀美國嘅列根總統，遊說佢撐英國喺《聲明》度嘅立場，強調過份文件係「具國際約束力的協議」（internationally binding agreement）。而倫敦喺游說華府時都引用過字眼，指份文件經過咗英國國會嘅辯論審議、簽署、再由英女皇拍板，強調返「具有國際法中的完整法律效力」（will make the Agreement carry the full legal force of International Law）。

### 學者觀點
英國法律專家Martin Dinham就話，就著中國大陸當局，如果威脅係撕毀聲明嘅情形，呢份雙方簽署嘅文件係有四點已確立嘅法律原則：

# 條約係具約束力，「約係立嚟遵守嘅」（Treaties are made to be kept），雙方必須誠實履行；
# 而《聯合聲明》係冇終止規定嘅，冇辦法單方面終止；
# 若果違約者出現咗重大違約（material breach），先至會觸發另一方終止履行同懸置條約；
# 唔合法咁推翻個條約（unlawful repudiation），會導致對方唔需要再履行條文嘅責任，亦會令受損嘅一方有權要求返賠償（reparations）。

*

## 註

## 參考

## 出面網頁
* 《中英聯合聲明》
* Introduction to the Joint Declaration
基本法

**基本法**係一個國家或地區擁有最高法律效力的法律，佢嘅實際作用同憲法實際上一樣。「基本法」一詞所味意是*唔永久並權宜*之計，又或者因為宗教原因（例如睇唔到有高於宗教經典嘅至高法律），喺未有實施憲法下達到有法維持憲政秩序嗰效果。

## 基於權宜而唔訂立憲法
喺西德，因為國家分裂，西德政府唔想喺東德重未自由前施行憲法，只有暫停施行憲法，以基本法實施（暫時排除咗東德國民）民主選舉同埋其他保護民主社會嘅必要法則。後來基本法嘅方式行之有效，德國喺統一後仍然維持落去。

喺巴勒斯坦，巴勒斯坦自治政府考慮到國土重未完全自由，所以喺2002年施行基本法以便自治政府建立管治合法性，為以後民主選舉鋪路，等全國領土恢復自由後先至實施1968年訂立嘅憲法。

## 基於宗教而唔訂立憲法
喺沙地阿拉伯，因為唔想建立高過伊斯蘭法嘅憲法，權宜下就建立基本法。以色列立國時因為宗教同其他拗撬，無法子一次寫起成份憲法，但又有實際憲制性法律規管憲政秩序（見:en:Harari Decision），變成喺唔同時間寫唔同嘅基本法，又無訂立寫完期限，所以係非法典化嘅基本法。

## 中國特別行政區
基於中華人民共和國憲法第31條容許下，中華人民共和國全國人民代表大會訂立香港同澳門叫做「基本法」嘅法律。基本法喺香港同澳門都被叫做「小憲法」，但實情有啲差別，地區憲法嘅修改權都係地方議會完全擁有，但港澳基本法都唔係咁，所以無論叫「小憲法」或「基本法」都名不符實。

## 爭議

### 第23條

當中內容很簡單描述禁止事項包括：任何「叛國、分裂國家、煽動叛亂、顛覆政權、竊取國家機密」等。

### 第45條

當中提到香港特別行政區行政長官由當地通過「選舉」或「協商」產生，最終權屬「中央人民政府任命」。之後所提及「最終」達到之「普選」引起巨大爭議。

## 睇埋

* 德國基本法
* 以色列基本法
* 巴勒斯坦基本法
* 香港基本法
* 澳門基本法

## 參考資料


## 出面網站
Games Animation Forum

****，簡單啲叫做**GAF**，係一個主要由香港人整出嚟用嘅網絡論壇。呢個網站嘅內容主要係有關日本動畫、日本漫畫同埋電子遊戲嘅。隨住時日愈嚟愈耐，呢個網站加入咗好多好似清談、學術、娛樂、體育同埋飲食咁嘅討論主題。

## 特色
* **GAF**好似其他網絡論壇咁，畀啲已經登記咗嘅會員喺論壇裡面講嘢，不過GAF嘅管理比較嚴，好似會即時封鎖一啲挑釁或者講粗口嘅會員。通常都只會封鎖嗰啲會員一陣，好似3日或者7日咁，不過比較犀利啲嘅先會封鎖一世。

* GAF唔畀討論翻版嘅電子遊戲同埋「金手指」。而「金手指」即係一啲唔係用正常手段嚟喺電子遊戲裡面嬴嘅嘢。

* 喺啲討論主題裡面，唔可以同時開幾個講緊同一樣嘢嘅主題，因為呢個論壇要求啲會員事先喺舊主題裡面講嘢，令到個頁面比較好睇。

* 呢個論壇有唔少女性會員，令到論壇裡面嘅男女比例較平均。年齡方面，個論壇偏向吸引成年人，所以就冇乜小學生同埋初中生。 

* GAF嘅部分會員曾經做過啲電玩雜誌嘅編輯，或者有好多玩電子遊戲嘅經驗，所以GAF喺香港嘅遊戲論壇之中都有極高嘅地位。

* 喺日本動漫畫討論版、電視遊戲討論版、街機遊戲討論版、PC電腦遊戲討論版同埋手提遊戲機討論版裡面，啲版主日日都由日本、台灣、歐洲、美國呢啲地方嘅大型電子遊戲網站度轉貼各種遊戲嘅新料，令到GAF對電子遊戲嘅資訊同埋香港海外嘅電子遊戲廠商同步。

* 部分喺呢個論壇度活躍嘅會員會喺好多同動漫有關嘅活動之中現身，例如喺一個同人活動「超級機械人大戰魂」演唱會裡面出現。

## 歷史
**GAF**嘅由來同「Game Players Forum」有好大關係。Game Players Forum，可以叫做GPF，係個已經休咗刊嘅香港電子遊戲雜誌《Gameplayers》嘅網站「Gameplayers.com」嘅網絡論壇。 Gameplayers.com個伺服器關站嗰時，有個喺GPF度好活躍嘅會員整咗個新嘅論壇「DVDForum」，吸引咗好多本來喺GPF度玩嘅會員。之後DVDForum嘅管理人嘈交，咁就由另一個叫做「Yui Narusawa」嘅會員喺2000年整咗個GAF出嚟。

GAF成立之後冇幾耐，立即有勁多會員加入。直到2005年，呢個論壇嘅人流先至愈嚟愈少。GAF喺2006年9月嗰陣換咗個伺服器，但係因為同新嘅網絡服務公司有啲溝通上嘅問題，嗰間公司唔可以提供足夠嘅頻寬，所以呢個論壇就用咗另一間網絡服務公司。新嘅伺服器喺9月10號搞掂，令到GAF可以再開番。

## 重要事件
**GAF**年年都有好多事件發生，下面都係啲同外界有關係嘅重要嘢。

### [[2004年]]
* 喺2004年年尾，GAF部份版主同埋會員接受咗香港電台電視節目嘅訪問，內容係講電力對於多媒體同埋電子遊戲發展嘅影響。

### [[2005年]]
* 2005年，香港有本叫做《G-ZONE》嘅電子遊戲雜誌創刊，有會員為佢增設咗個討論區，之後變咗做討論每一期喺香港賣嘅電子遊戲雜誌嘅質素，引嚟香港電子遊戲雜誌界嘅留意。

* 有本原創漫畫《神龍刺青》喺GAF裡面登咗出嚟之後勁受歡迎，之後令到嗰個故事喺論壇以外嘅知名度大增。《神龍刺青》後嚟喺論壇之外嘅地方都好出名，個故事嘅單行本創咗一粒鐘之內賣晒嘅紀錄，同埋畀人拍咗做電影。

### [[2006年]]
* 2006年6月，之前講嗰本雜誌《G-ZONE》偷咗日本漫畫《涼宮春日的憂鬱》喺GAF度嘅同人插圖。呢件事發生喺6月1號出版嘅第16期《G-ZONE》第66頁「動漫遊」嘅右上方。嗰間出版社未經畫呢幅畫嗰位GAF會員同意，而就咁用咗嗰幅圖。之後就畀嗰個會員發現呢件事，重發覺嗰本雜誌上面冇印到電話號碼同埋個地址係錯嘅，後嚟經GAF嘅會員查出嗰位編輯嘅電話號碼。

### [[2007年]]

## 各個討論區
**GAF**有好多個主題嘅討論區，部分嘅討論區裡面有一啲子討論區。

## 外部鏈接
* Games Animation Forum
和宜合

**和宜合**（）響香港荃灣北部，近城門，係峽，亦都係村。和宜合個峽響大帽山南面山腰，原本叫**狐狸峽**，英國人測量新界嗰陣寫做，因為狐狸響傳統上唔係好動物，所以條村改過個好意頭名，和宜合。和宜合東有菠蘿凹，西有荃灣老圍。荃灣葵涌發展之後，峽南係梨木樹邨。

狐狸峽集埋山水成涌，最後同埋幾個支流向南夾成葵涌，流入以前垃圾灣。家下象鼻山路以南全改成暗渠，垃圾灣已經係填地，山涌只淨返北面山坡。

英軍開過條路由荃灣老圍經狐狸峽，過菠蘿凹去城門，後尾條路變成象鼻山路，家陣係去城門隧道必經之路，而和宜合東面係城門隧道收費廣場。香港政府發展葵涌做新市鎮，響和宜合南面開山劈石，起梨木樹邨，亦都起咗條和宜合道由和宜合，經梨木樹邨，轉向石梨落葵涌中部，駁落青山公路。

**和宜合村**仍然響原地，個谷北邊，面積比以前大。原本村耕地就響南面谷地，自成一角，不過家下已經起晒嘢。和宜合村可以由和宜合道，經**和宜合里**或者城門道入村，沿道可以入響菠蘿凹。坳度起咗條菠蘿壩閘住城門水塘嘅水。
提款機

**提款機**，又叫**櫃員機**、**自動提款機**、**自動櫃員機**（譯自英文***'，簡寫***'），係一可以做到銀行櫃員攞錢工作嘅機，唔單止提款，部機可以畀客人做入錢，轉賬等等唔同交易。提款機其實係部電腦通訊裝置，駁埋銀行中央電腦系統。用提款機攞錢叫**㩒錢**，因提款機要㩒制先攞到錢。

提款機係銀行第一種畀客自己用嘅機器，之後重有打簿機、轉賬、入錢機同入票機，減省銀行櫃員工作，長遠亦都幫銀行慳人工錢。

## 歷史
1967年6月27號，英國人 John Shepherd-Barron 將世界第一部電腦自動提款機，安裝喺英國倫敦北部嘅柏克萊銀行 Enfield 分行。佢係見到朱古力售賣機嘅意念，設計自動提款機。佢喺2004年得到英女王頒授帝國員佐勳章。

而當時發明同生產提款機嘅公司，係英國印鈔公司之一 De La Rue。

## 基本功能
提款機基本上係一部電腦，有讀咭機，讀取磁咭或智能咭上面嘅客戶資訊，同埋一個鍵盤，用嚟輸入交易資料。另外有部顯示器，會寫出命令同資訊，重有部打印機印收據，同埋一部駁住夾萬嘅銀紙發放機。

而提款機可以用來查戶口資料、提款、找數、申請支票簿同月結單，兼且可以改戶口密碼等基本功能。

### 特別櫃員機
近年銀行為咗慳返啲人手，推出咗一啲只會負責存款嘅櫃員機。例如掃描支票影像嘅入票機，同埋快速畀人存現金嘅自動存款機等。呢類機一般無咗銀紙發放機，亦無咗轉賬嗰啲功能。但會有掃描器，用嚟掃描入嚟嘅支票同銀紙，同埋存放收返嚟嘅支票同銀紙嘅夾萬。

## 軟硬件

### 作業系統

呢家嘅自動櫃員機用嘅作業系統同一般電腦差唔多，包括咗 UNIX 家族嘅作業系統，例如 Linux，亦有櫃員機用 Microsoft Windows，而家重有唔少舊款提款機用緊 OS/2 以及 RMX。

除咗傳統嘅作業系統，而家亦都有公司，用 Java 作為提款機嘅作業環境。

以匯豐為例，全線ATM已經喺2007年7月由 OS/2 嘅作業系統轉為 WinXP，並且加入自動修復嘅功能。當硬件有問題發生，軟件會發出指令更正有關錯誤，令服務不致於中斷。

## 保安措施
### 智能卡
新一代嘅櫃員機裝有智能卡讀卡機，儲喺智能卡晶片裏面嘅客戶資料全部經過加密，防止黑客嘅入侵。

### 生物認證
有啲日本銀行嘅櫃員機，已經用到指紋等生物認證技術，比密碼，以至加密咗嘅密碼，更能夠防止黑客嘅入侵。

## 保安問題
雖然呢家嘅自動櫃員機，都有唔少嘅保安功能，但係始終有啲保安上嘅問題，仍然需要去解決。

### 黑客襲擊
由於IBM唔再推出OS/2，令唔少原本用開OS/2嘅櫃員機要改作業系統。由於唔少櫃員機改咗用Windows作業系統，加上唔少銀行嘅櫃員機網絡會用IP做骨幹，會令櫃員機有機會成為黑客嘅目標。

### 磁帶保安
香港同埋巴西，都發現過賊仔，靜雞雞響櫃員機讀卡機度加多咗個磁帶閱讀器，重用呢個閱讀器，拎到第啲客戶卡上嘅資料，再配合偷返嚟嘅密碼，透過櫃員機網絡偷錢。

### 假銀紙
世界各地銀行負責營運嘅提款機極少會出假銀紙，但喺中國，有唔少存戶試過喺銀行提款機收到假銀紙。呢種嘢無得防，只可以報警。

## 參考
變形金剛

**變形金剛**（）係一個虛構故事加埋佢相關嘅機械人玩具同卡通片，故事係講一班嚟自斯比頓（）行星嘅超機器人生命體分開兩班人，分別係由柯柏文（）領導，代表正義嘅博派（），以及由麥加登（）領導，代表邪惡嘅狂派（），呢兩派機械人嘅戰爭故事。佢哋全部都識變身，由一樣好普通嘅嘢，例如一架車、飛機、動物，變成一個具備戰鬥能力嘅機械人，佢哋分為正邪兩派進行大戰。

變形金剛由1984年開始嘅元祖「變形金剛」（後來叫做）開始，推出卡通同漫畫，最先喺日本同英國大受歡迎，之後推出第二代變形金剛，以及由變形金剛發展出嚟嘅「特種變形勇士」（）都發展出自己嘅獨立系列。而喺2007年同2009年又拍咗套真人版變形金剛。

## 起源
響1970年，Takara公司由美國孩之寶（Hasbro）度買咗孩之寶嘅 Combat Joe 嘅使用權。由於嗰時日本嘅細路唔鍾意軍人或者士兵之類嘅玩具，所以 Takara 公司將Combat Joe改頭換面，最後變咗「變身改造人」（Henshin Cyborg）系列。響1974年，Takara公司原本希望推出「變身改造人」嘅Playset，但因為成本問題，將「變身改造人」變做「微星小超人」（Microman）。「微星小超人」只不過係一批透明身體，鍍銀腦袋，大概高10厘米郁得嘅公仔。Takara又為微星小超人創造咗一系列嘅漫畫故事。呢個時候嘅「微星小超人」重未識變形，又同機械人無乜關係。

1975年代，Takara推出咗Robotman，係第一部可以變成交通工具嘅機械人，隨後又推出宇宙奇蹟號（Cosmos Countach）。以上兩部機械人都唔係第一部真真正正識變形嘅機械人，只係將一樣嘢拆散再重組。喺1980年，Takara開始將重點擺係變形機械人身上，推出1:60嘅機械人玩具系列戴亞克隆（Diaclone，由Diamond（鑽石）同Cyclone（漩渦）組成）。呢啲機械人都係變成一啲外星交通工具或者堡壘，可動性幾乎係零，並附送迷你人仔駕駛員。

1982年，Takara將戴亞克隆提升到一個新增次，推出咗Car Robots，一啲可以變成現實世界入面嘅交通工具嘅機械人。Car Robots入面第一部推出嘅機械人係以宇宙奇蹟號作為基礎製造出嘅Super Tuning Countach，亦係後嚟變形金剛嘅角色太陽紋（Sunstreaker）嘅玩具原型。戴亞克隆由外星機械完全變做現實世界嘅交通工具，開始推出火車（火車隊（Trainbots）玩具原型）、工程車（工程隊（Constructicons）玩具原型）甚至恐龍（恐龍金剛（Dinobots）玩具原型）等等嘅機械人。1983年，Takara亦希望可以重啟微星小超人，於將微星小超人同Car Robots結合，製造出Micro Change，一啲變形嘅物件，例如槍（麥加登（Megatron）玩具原型）、相機（Reflectors玩具原型）、同當年好流行嘅Cassette機同Cassette帶（音波（Soundwave）、崩波（Rumble)、迷亂（Frenzy）、雷射鷹（Laserbeak）、雷針雀（Buzzsaw）、殘害（Ravage）玩具原型）。

1984年，Takara為咗將玩具賣到美國，同美國嘅孩之寶合作。孩之寶打算好似之前用卡通片推銷He-Man、GI Joe咁，以卡通片形式推銷戴亞克隆同Micro Change。佢哋將標題改成變形金剛（Transformers），起初由漫威漫畫出品，後嚟將卡通劇情交由Sunbow製作，並由日本東映繪製，但亦有小部分由其他公司製作。

微星小超人同舊戴亞克隆亦分別喺1999年同2016年重啟咗。

## G1歷史

### 美版

#### 第一二季
喺1984年，變形金剛動畫正式開播，故事主要都係講博派阻止狂派破壞地球嘅陰謀。雙方冇穿冇爛進入第二季，合體部隊飛行太保、飛車黨、鐵甲衛兵、炮車隊開始蒲頭。

#### 86版大電影
[有待編輯]

## 拎
* http://www.takaratomy.co.jp/products/TF/
* Transformers.com - 官方變形金剛網頁 Transformers Site
* The Transformers Wiki - 變形金剛 wiki
* Transformer World 2005 - (2005 is a reference to the year *Transformers: The Movie* is set in)
* Seibertron
* The Transformers Archive
* TFormers
* Lukis Bros. Transformers Collector Site - Collector site with character bios from all universes.
赫特河省公國

**赫特河省公國**（Principality of Hutt River），又叫**赫特河公國**，係一個冇咗嘅蚊型國家，位於澳洲珀斯以北幾百公里，曾經隸屬澳洲西澳洲嘅一部分。1970年4月21號，農場主卡斯勒（Leonard George Casley）同佢嘅幾名追隨者宣佈佢哋所管轄嘅農場領地由澳洲西澳州脫離，成立赫特河省公國。

嗰個國自稱佢嘅獨立已經喺澳洲國土局1989年嘅一封內部信件中得到確認，但澳洲同世界上嘅其他任何國家都從未喺官方場合正式承認過呢個國。

赫特河省公國喺2020年8月3號解散。

## 史
由於同西澳州政府關於小麥配額嘅問題長期存在爭議，1969年，農場主卡斯勒援引英國叛國法令第1495條，認為省政府嘅行為已經喺事實上迫使佢獨立。終於喺1970年4月21號，佢同佢嘅幾名追隨者宣佈佢哋所轄農場領土，正式由澳洲聯邦共和國分離，公國**赫特河省**（Hutt River Province）成立，但卡斯勒同時亦宣佈，佢會繼續效忠女王伊利沙伯二世。隨後，卡斯勒由佢嘅家庭成員，亦即係佢嘅國民，選為呢個新國家嘅領導人，卡斯勒亦自封銜頭為「至高無上嘅赫特君主倫納德殿下（His Royal Highness Prince Leonard of Hutt）」。

喺80年代早期，嗰個國曾經改叫做一個王國，但冇幾耐它佢又回復原始嘅公國身份。喺呢個階段，一個擁有超凡領袖魅力嘅成員Kevin Gale加入呢個公國，並好快由貴族頭銜升為攝政王。雖然Kevin Gale住喺昆士蘭省，遠離嗰個國喺澳洲大陸嘅另一端，但佢仍然逐漸把持住公國嘅財政大權，並大規模發行本國嘅郵票同錢幣。同時，佢重喺歐洲同北美積極噉賣赫特河貴族同爵位銜頭。

到90年代初，Kevin Gale喺各個方面嘅運作已經變得越嚟越獨立，佢定期舉辦盛大嘅公共集會，並成日以高調姿態出現喺黃金海岸嘅慈善募捐活動。1995年，Kevin Gale同佢嘅支持者試圖推翻倫納德君主嘅統治，喺太平洋一個島仔上建立真正主權獨立而受外界認可嘅赫特河省公國，但Kevin Gale突然死咗，一切計劃亦隨即宣佈玩完。

Kevin Gale嘅活躍最終引起咗倫納德君主嘅注意，倫納德宣佈呢個攝政王係叛國者，並喺佢死後收番所有嘅貴族頭銜同其他榮譽。從此，對Kevin Gale喺赫特河省公國嘅15年，一直爭議不斷，赫特河省公國嘅官方機構對Kevin Gale為本國做出嘅貢獻亦好少提及。

赫特河省公國喺1995年之後變得越嚟越低調，甚至包括2000年4月21號眾多國際媒體同支持者出席嘅30周年國慶。

澳洲官方對呢個公國嘅解釋係，佢只不過係一個個人行為嘅商業炒作，喺澳洲官方出版嘅旅遊圖上，注明咗該地區幾個特色嘅旅遊景點，並提到嗰個公國已經宣佈獨立。

赫特河省公國自稱獨立嘅事係所有澳洲老一輩嘅國人都知。

2019年12月，赫特河省公國宣佈由於農業收入同遊客數量下降，由2020年1月31號開始關閉邊境至另行通知。2020年8月3號赫特河省公國解散，結束50年歷史。

## 君主
赫特河省公國歷任兩名君主。

倫納德君主卡斯勒喺1925年8月28號出世，曾經係一名出名嘅律師，但同時又係赫密士主義嘅忠實擁護者，並發表過幾篇關於呢個信仰嘅論文。卡斯勒嘅老婆係「尊貴嘅雪莉王妃殿下（Her Serene Highness Princess Shirley）」，到而家佢哋已經有7個成年嘅細路，其中「至高無上嘅伊恩王子殿下（His Royal Highness Crown Prince Ian）」就係王儲。

倫納德君主喺澳洲家喻戶曉，多數人認為佢所做嘅只係一種冇害嘅古怪行為，而且好多人認為佢面對一個強大政府所表現出嘅堅韌同無畏令人欽佩。而家喺坎培拉嘅澳洲博物館，倫納德已經作為一項展覽被永久陳列喺館中。

2017年2月11號，倫納德讓位畀佢細仔Graeme。倫納德喺2019年2月13號逝世。

## 數據資料
赫特河省公國位於珀斯以北595公里，佔地面積約75平方公里。主要收入嚟自野生花卉、農業產品、郵票同錢幣，旅遊業亦係一個主要收入來源。

當地居民數量非常少，據估計為20人左右，但呢個國宣稱佢哋喺世界範圍內擁有13000個國民。

呢個國冇常設軍隊，但係好多國民曾經攞過軍事銜頭嘅獎賞。而且就算全國被陸地封鎖，有一啲海軍銜頭亦同樣被授出過。

呢個國嘅領導成員主要由倫納德君主同佢嘅家庭成員組成，包括倫納德君主嘅老婆雪莉（Shirley）王妃同佢嘅仔伊恩（Ian）王儲。

由2004年9月2號開始，赫特河省公國開始接受公司註冊。至少有一個傳統嘅離岸實體公司被授權受理公司註冊業務。

就算赫特河省公國從來冇俾世界上其他任何一個國家正式承認過，但係佢哋發行嘅護照喺好多時已經被作為出入境嘅有效證件合法使用。

## 澳洲政府嘅反應
澳洲官方針對赫特河省公國最常見嘅解釋就係話呢個係一個私人農場，所謂嘅「君主」只不過係一個商人。有時，赫特河省公國嘅問題亦會被提議到國會上，但對佢嘅解釋多數係機會主義嘅投機取巧嘅行為。

澳洲郵政機構已經正式表態會中斷對嗰個國嘅相關服務，但事實上，唔只寄去呢個地區嘅信件能夠平安抵達，甚至係貼住赫特河郵票嘅信件亦寄得出。

赫特河省公國曾經幾次冇交稅，張貼喺赫特河省公國官方網站上嘅澳洲國土局內部文件亦顯示呢個省並冇打算交稅。

澳洲政府通常避免同赫特河省公國進行法律上嘅爭辯，赫特河省公國建造自己嘅建築（唔使澳洲政府審批）、提供公司註冊、辦理車牌、製造貨幣、出版郵票，甚至辦佢自己嘅大學，好多諸如此類嘅事件似乎係有意激嬲澳洲政府，但澳洲政府從來冇妨礙過赫特河省公國嘅「主權」，只係盡可能避免任何法律上嘅糾紛。

## 參考
城門谷

**城門谷**（****）係香港城門附近山谷，響荃灣同沙田之間。城門谷個範圍唔係一致，呢一帶好幾個谷。

城門谷呢個名，最初係20世紀初想響城門一帶，起銀禧水塘（今日城門水塘）而來，個計畫就提到城門谷，即係水塘兩條壩同幾座山圍住個谷。三座山，東係針山，西係大帽山，南係孖指徑。西南一條壩，叫菠蘿壩，響菠蘿凹，原本就係城門行去荃灣拗口，變水塘前，起壩檔住升高咗嘅水位。而西南壩閘住去沙田城門河水。

而後期亦都叫荃灣到城門之間個山谷做城門谷，而近年又專指象鼻山東南個谷做城門城谷，起有城門谷公園，城門谷游泳池等等設施。

重有人認為城門谷應該包埋，西南城門河流經嘅峽，即係下城門水塘一帶。
鬼佬

**（番）鬼佬**（）一般係指白種人，係廣東話嘅俗語，意思就係外國人。按字面理解，即係（外族嘅）半人半鬼，由於舊時廣東人觀念，認為白人大多數都係紅鬚綠眼，又或者源自19世紀因外國軍隊入侵中國，而產生「鬼佬」呢個詞。當今英文都已經有來源於**gweilo**呢個譯詞。廣義啲嚟話，各種非東亞人種都可以稱為係鬼佬，要準確區分時，會講白鬼。

如此類推，白種人當中，女人叫**（番）鬼婆**，細路仔叫**（番）鬼仔**，細路女叫**（番）鬼妹**……黑人叫黑鬼。

有好多粵語人口喺公衆地方都一樣用「鬼佬」呢個詞，佢哋認為呢個稱呼冇貶義或爭議。「鬼佬」呢個稱呼有出現喺香港嘅兒歌，當時都冇人覺得有問題。

有啲白種人覺得鬼佬呢個稱呼係對佢哋嘅侮辱。仲有根據香港法例，喺一個工作地方、學校、公共機構等，任何人如基於另一人嘅種族……作出唔歡迎嘅行為（可包括口頭或者書面陳述）……作出嗰個行為嘅人即屬對佢個人作出騷擾（原文：第602章 第7條 種族騷擾）。即係話如果對方唔歡迎或者唔鍾意呢個稱呼，叫佢「鬼佬」有可能會犯法。另一方面，而家有啲住喺香港嘅西方人有時會笑笑吓自稱「鬼佬」，呢點反映出居港西方人嘅思想開始變化，由之前當呢個詞係污蔑至到宜家嘅入鄉隨俗。 

## 官話

官話中嘅**鬼子**同「鬼佬」同義，但多數形容日本人，而且有唔友好嘅意思，如「日本鬼子」、「東洋鬼子」，電影《鬼子來了》即描寫抗日戰爭期間嘅事；而白種人就會稱為「洋鬼子」。近年多咗用「老外」呢個比較友善嘅詞作為對白種人嘅稱呼，仲有紅毛鬼子等等。

## 註
蔣友柏

**蔣友柏**（）係中華民國（臺灣）前總統蔣介石嘅曾孫，蔣經國第四個孫，蔣孝勇個大仔，紐約大學畢業，響2003年同細佬蔣友常開咗間公司叫**橙果設計公司**（DEM inc.），蔣友柏兼任公司董事長同埋靈魂人物，仲好出名。

## 攷
白高敦

**白高敦**（英國駐港領事館用嘅官方漢化譯名，新華社等中國傳媒譯做**戈登·布朗**，，）係英國君主立憲史裏面第52位英國首相（按慣例係首席財政大臣，兼埋公務員事務大臣，亦會同時兼任樞密院顧問官），亦係英國工黨前黨魁，同埋Kirkcaldy and Cowdenbeath選區嘅下議院議員。

白高敦響蘇格蘭Kirkcaldy出世，老豆係個牧師。而佢細個嗰陣，Kirkcaldy呢個礦業重鎮嘅失業不斷上升 。

## 學術生涯
1967年，愛丁堡大學收咗白高敦，主修歷史，嗰年佢16歲。佢係英國歷任首相裏面極少數唔係牛津大學或者劍橋大學嘅舊生。

不過入到大學後，就因為佢高中嗰陣玩欖球受嘅傷所影響，要經常出入醫院挽救視力。最後佢一隻眼盲咗，而另一隻眼只剩低三成視力。

## 政治生涯
1979年，白高敦挑戰保守黨控制嘅南愛丁堡國會議席失敗。1983年，佢贏得蘇格蘭Dunfermline East嘅國會議席。

當選國會議員之後，同貝理雅用同一個辦公室，喺嗰陣時，佢同貝理雅好熟。

2005年，Dunfermline East選區取消，白高敦喺新嘅Kirkcaldy and Cowdenbeath贏得下議院議席，保住佢喺英國內閣嘅成員資格。

### 就任首相
白高敦一上台遇到嘅挑戰係喺英國接二連三發生嘅恐怖襲擊。

2007年7月3號，佢提出咗《英國嘅管治》綠皮書，提出咗改革《人權法案》、改善公民教育，以及草擬成文憲法等問題，展開咗對英國憲政前途嘅討論。

2010年5月，工黨喺下議院選舉輸畀保守黨，佢喺5月11號唔撈首相個位。

## 任內爭議
### 里斯本條約全民投票
雖然工黨黨綱講明，會畀英國全民就歐盟憲法投票，不過，喺里斯本條約上，佢話條約唔係歐盟憲法，唔使投；好多人批評佢。佢又話份條約太複雜，唔適合全民投票。令人懷疑係唔係因為佢怕英國嘅疑歐主義，會搞到全民投票過唔到。

## 公眾形象
### 睇波
白高敦一直以嚟都係足球迷，長期係蘇格蘭聯賽球隊拉夫流浪足球會嘅擁躉，呢隊波係佢家鄉兼選區嘅球隊。

一直以來，英國喺國際賽都係分四國出賽－英倫、蘇格蘭、威爾斯同埋北愛爾蘭。白高敦係蘇格蘭人，而近年興咗蘇格蘭獨立運動，咁佢點睇足球，成日變咗敏感嘅政治話題。

白高敦亦影響咗英國政府嘅足球政策。2005年，英國宣佈申辦2018年FIFA世界盃，當時重係財政大臣嘅白高敦話，申請喺英國搞FIFA世界盃，係對英國後生仔女嘅一項承諾。

## 屋企
白高敦喺2000年8月3號同結婚，有一個女兩個仔，但個女出世十日就夭折。

## 攷

## 出面網頁

* 
** 
* 
* 
* 
*
媽姐

**媽姐**，又讀做**馬姐**，係一種女傭工。喺1930年代，因為外地機織發達，中國廣東順德手工絲綢業式微。當地一啲本來以繅絲為生，梳起唔嫁嘅自梳女，為咗維持生計，就到南洋馬來亞、新加坡等地同埋香港、澳門打住家工，呢啲女傭就叫做「媽姐」。

## 打扮
媽姐通常梳住條長辮，平時着白衫黑褲。媽姐一個別名叫**土鯪魚**，呢個別稱有幾種講法，一說土鯪魚唔會大肚，似媽姐嘅優美身段，二說係媽姐嘅長辮似土鯪魚身上嘅黑線，最後土鯪魚一條身，媽姐終身唔嫁，亦都係一條身（獨身）。

## 梳起唔嫁
《香港民間風土記憶》咁講：梳起儀式嗰日，媽姐換套新衫，先拜當天祖先，之後喺觀音發誓唔嫁，佢緊住喺啲好姊妹面前，對鏡將條辮梳成一個髻，一經「簪花」，側邊嘅姊妹就燒炮仗，代表大吉大利，佢跟住跪喺觀音面前，「叩謝神恩」，梳起嘅儀式就禮成，姊妹姊妹一齊去食返餐。

梳起嘅女仔冇家室，怕死咗之後冇人拜，會變成「無主孤魂」，一就響在生嗰陣買定個長生位畀自己，唔係就畀錢人家買個老婆嘅名份，死咗之後可以靈位入祠堂，不過係唔會去「夫家」住，唔洞房、亦唔生仔，行完禮就返娘家，啲人叫呢隻做「不落家」。

## 種類
媽姐可分為幾類，依職級順序：
*近身：即侍女，係至高級嘅一類，薪水亦至高
*湊仔：即褓姆，負責照顧少爺仔
*煮飯：即家廚
*打雜：即雜務
*一腳踢：至低級嗰種，即係乜都要做，工作量最大，人工至奀，多數係新人
*住年妹：係媽姐嘅預備班，即係十幾歲無乜做媽姐經驗嘅少女

隨住自梳習俗嘅式微，年老嘅媽姐又陸續退休，加上有好多外籍住家工人，而家只有少數後生嗰陣已經照顧僱主一家嘅老媽姐仍然同僱主一家一齊生活。

## 睇埋
* 姑娘

## 參考
*周樹佳，《香港民間風土記憶》，天地圖書有限公司，ISBN 978-988-211-623-8 第110頁。

## 出面網頁
*從「繅絲女」到「順德媽姐」── 一個式微女性行業的社會分析
*《老香港：东方之珠》：“七姊妹”故事
開平碉樓

**開平碉樓**（）係中國廣東開平現存一千八百三十三幢碉樓開平碉樓問鼎世遺，香港：明報，2007年] ；聯合國教科文組織列咗佢哋做世界遺產。2020年12月25號，中華人民共和國文化和旅遊部列咗佢哋做國家5A級旅遊景區。

## 起源同特色
碉樓可以追到去明朝中後期，不過大多數碉樓係20世紀20到30年代起嘅。當時旅居世界各地嘅華僑，將佢哋僑居國嘅建築風格，帶埋返嚟開平，所以碉樓嘅建築風格，用嘅材料，都包晒現代主要嘅建築風格。而碉樓設計嗰時，曾考慮到開平一帶有好多土匪，睇中當地回鄉華僑有錢想搶嘢。

當時嘅人為咗防土匪，會儲備好多槍；同土匪打嗰陣，碉樓係主要攻防陣地，所以當地人亦叫碉樓做「**炮樓**」（），而炮即係槍。

## 文化意義
開平碉樓，係由華人主動引入西洋文化，並非由西洋人引入，所以呢個代表咗華僑主動將中西文化搭埋一齊。

## 申報世界遺產
開平碉樓喺2001年成為中國重點保護文物，喺2007年6月28號，獲聯合國教科文組織通過成為世界遺產。

## 註釋同參考資料


## 出面網頁
* 
* 

類:江門八景
類:開平古蹟

類:開平旅遊景點
贛語

**贛語**，俗稱**[[江西話]]**，係中國七大方言之一。贛係江西簡稱，贛語就即係江西用嘅語言。不過江西境內除咗贛語，仲有人講客家話、吳語、同江淮官話。而贛語區分佈，除咗江西省，出面湖南東部有啲地方同福建西北有啲地方，都有人講贛語，所以贛語其實唔等如江西話。贛語代表係南昌話，由於贛語同客語有好多共通點，有啲語言學者就建議合併叫「客贛語」，不過就重拗緊。

## 拎
* 江西語言文字網
* 贛語童謠
* 北大中文論壇•贛方言專題
* 贛語簡介
* Classification of Gan Dialects 英文
* Ethnologue report on Gan 英文
城門

**城門**係香港荃灣同沙田之間一笪地方，原本有**城門村**呢條大村，因為咁，條村附近一帶都叫城門。城門係一塊高地，周圍高山圍成谷，響起1920年代起城門水塘嗰陣，呢度又叫做城門谷。城門集埋山上面好條多涌做一股，叫城門河，一直向東南流入沙田海。城門地方東有針山，西有大帽山，南有孖指徑三山圍實。

城門有八村，合稱城門八塘，都係客家人，分別係**城門老圍**、**白石窩**、**碑頭肚**、**石頭見**、**芙蓉山**、**南房肚**、**大碑瀝**同埋**張屋**，大族係鄭氏，其次有張氏、高氏、羅氏、鄧氏、曾氏。近城門水塘起之前，散分各處。

## 史
城門個名相傳係來自宋末元初。1277年，丁丑年十一月，元劉深襲淺灣。當時響民響荃灣北面起石城，抵擋劉深。所以，就有城門呢個名。而後尾又有人據石城抗賊。另一說係南明李萬榮曾經針山附近起城，就係所以叫城門。不過城門個傳說未有考古支持，就算有都應該浸響1923年起同1935年加建嘅城門水塘底。

1941年之前，英軍響九龍山脈一帶佈落醉酒灣防綫，經過城門一帶。不過日軍兩日就響城門打穿防線。家下都有留低遺蹟。

## 村
城門呢條村響城門水塘北岸，因為起水塘嘅緣故，田地盡失，村民亦都迫住要搬。原村響正幾條涌口，地勢比較平。村西有條幾出名嘅大城石澗，就係**大**帽山流入**城**門。除咗城門村要搬，上游村都搬埋。佢東北上游原本有Po Tau To，北面上游Shek Tau Kok（石頭角?）同Kin Shan，再跟涌上可以去鉛礦凹。西北上游有Ho Pui（河背?）同Woo Yong Shan（芙蓉山?），連澗遠入大帽有南房肚（Nam Fong To）。

沿河落山，可以東南出谷經菠蘿凹到狐狸峽（今日和宜合村）。

## 搬村
城門因爲建塘要搬走，主要搬咗去錦田、其次泮涌、再其次係和合石，亦啲散去Nam Shui Po、七星崗、丙崗、鳳園（魚角）、石龍壟。喺新村度，香港政府有爲佢哋開井。一九二八年一月九號有報告。
牛牯墩

**牛牯墩**(英文：)係香港荃灣一座山。呢座山因為荃灣新市鎮發展，要起荃灣官立工業中學而剷平東面山頂。間中學家下變咗馮漢柱敎育中心。佢西面山邊以前係三棟屋條圍村，家下係三棟屋博物館。座山西北面有天后廟，亦有三棟屋水井。
古列斯·伯努華

**古列斯·伯努華**（；；讀音： ；），全名**古列斯他化·米高·伯努華**（；***'；IPA：），係一個美籍[[加拿大]][[職業摔角手]]，佢曾經係、同埋嘅主要選手，佢亦被譽為係當代最好技巧嘅[[職業摔角手]]。

2007年6月25號，同埋佢老婆，重有佢七歲嘅仔被發現死喺[[美國]][[佐治亞州]]嘅屋企入面，經警方調查已經証實事件係先後殺咗佢老婆同個仔，然後自己吊頸自殺。

==生平==
=== 早期經歷 ===
古列斯·伯努華喺[[加拿大]]西南部[[魁北克省]]嘅[[滿地可]]出世，細細個就好鐘意運動，當佢第一次睇[[職業摔角]]比賽時，見到摔角手[[Dynamite Kid]]喺擂台上打摔角時，佢就開始希望自己成為一個[[職業摔角手]]。

[[1985年]]，古列斯·伯努華喺由搞嘅幫手做嘢同時接受正式嘅[[職業摔角]]訓練，而且打咗佢第一場摔角比賽。1989年關閉，經介紹之下，伯努華去咗[[日本]]發展，加入咗[[新日本職業摔角]]()成為摔角手。

喺日本，伯努華以一個蒙面摔角手嘅造形，以***'之名行走江湖。1990年8月贏咗Jushin Liger成為IWGP羽量級冠軍，係佢摔角生涯第一個重要殊榮。

最後伯努華離開咗日本，喺墨西哥同德國進行摔角表演，最後去咗美國，加入咗美國職業摔跤聯盟大賽。

### WCW時期（1992–1993）
喺1992年6月加入美國職業摔跤聯盟大賽，不過好快佢就返返去日本。

### ECW時期（1994）
1994年，受邀請加入，當時同佢一齊由日本返美國嘅重有同，三個人因為咁而做咗好朋友。

喺入面一場同嘅摔角表演，誤傷令佢頸骨骨折，之後，就立即諗到要將塑造成一個可以赤手空拳折斷對手嘅人，呢個外號就係咁嚟。

### WCW時期（1995–2000）
1995年年尾，因為美國職業摔跤聯盟大賽同新日本嘅選手交換計劃而再去返WCW打摔角，主力喺輕量級組別表演，主要同啲日本選手打，另外，由於、、重組（四騎士）組合，伯努華俾人揀咗係新成員，但無耐就因為轉投而解散。

之後，安排同作對，安排咗一個咁樣嘅故事線：伯努華同老婆有染，最後重搶埋老婆。飾演老婆嘅係外號  嘅 ，佢亦喺現實中嘅老婆，點知後來故事弄假成真，同因為日久相對而發生感情，最後重同離婚，改嫁。

不過喺WCW期間，伯努華由於受唔到工司重視，早就對公司有所不滿，最後喺2000年1月，佢同、、齊齊劈炮。

### WWE時期
2000年，伯努華同、、離開WCW，齊齊加入咗

## 死

2007年6月25號，同埋佢老婆，重有佢七歲嘅仔被發現死喺美國佐治亞州嘅屋企入面，經警方調查已經証實事件係先後殺咗佢老婆同個仔，然後自己吊頸自殺。

伯努華原本應該喺24號要出席一場大賽，同CM Punk進行一場冠軍腰帶賽，但臨時缺席，方面解釋有私人原因而唔能夠出現，原定嘅比賽由代替打，到第二日，就喺佢哋嘅官方網頁上宣佈同佢家人嘅死訊，之後，又取消晒星期一原定嘅節目，改為做一個悼念嘅特備節目，點知喺第二日警方公佈初步調查結果，指係雙料謀殺然後自殺，立即要喺第二日節目上公開對悼念伯努華而道歉，同時暫停推出一部關於嘅記錄片 。

警方亦發現屋企有大量類固醇，懷疑係服用過量類固醇導致精神錯亂而殺人。事件發生之後，引起傳媒好大關注，其中特別關注摔角手濫藥問題。

個仔患有 X染色體易裂症，係一種僅次於唐氏綜合証會造成智能障礙嘅病，而社會上對呢個病嘅支援又唔足夠，有人懷疑因為處理個仔呢個病嘅壓力而導致呢場慘劇發生。

另外又有人發現喺警方發現一家死之前十三個鐘頭，已經有人將老婆嘅死訊寫咗喺英文維基百科Chris Benoit篇文入面，內容大致係講：喺一個名為  大賽入面一場  冠軍大戰將會由  取代，原因係因為私人原因而缺席，阻滯係處理老婆死咗嘅事（原文：），英文維基百科段嘢係喺美國西岸時間係25號上晝12點零1分，而警方發現屍體嘅時間係美國西岸時間25號下晝兩點半，中間隔咗有成14個鐘。而追查返IP段嘢係嚟自康力狄格州，啱啱好係總部所在。

呢單嘢喺主流傳媒曝光之後，有一個匿名嘅人喺維基新聞上發表咗一個評論，指呢單嘢係「一個巧合咁簡單」（原文：）。不過警方似乎唔接受呢個講法，表示如果証實有人知情不報，呢個人有可能面臨起訴。

## 職摔資料

* 曾經用過嘅外號
** The Rabid Wolverine
** The Crippler
** The Canadian Crippler
** The Shooter

* 經理人
** Arn Anderson
** Shane Douglas
** Shane McMahon
** Woman

* 進場主題音樂
** "*[[Back in the Saddle]]*" by Aerosmith（ECW）
** "*Shooter*" from WWF The Music, Vol. 5（WWE）
** "*Whatever*" by Our Lady Peace, from WWF Forceable Entry（WWE）

## 戰績
WWE
一次美國冠軍
一次世界重量級冠軍

## 參考


* 
* 


## 出面網頁

* SLAM! Wrestling — Chris Benoit
* The Sun — Over the Top Rope: Why TNA appals Chris Benoit
* Metro — 60 Seconds: Chris Benoit by Andrew Williams 
* Wrestling Digest: Technically Speaking, wrestler and sports entertainer Chris Benoit 
* WrestleView.com — Chris Benoit FAQ 
* Profile at OWW
曱甴

**曱甴**（；學名：***Blattodea***），書面語**蟑螂**，係種唔完全變態、雜食嘅昆蟲，屬昆蟲綱嘅Blattaria目，學名源自拉丁嘅blatta。

有啲參考書，如《商務新字典》、《朗文中文新詞典》，將兩個字反寫做「甴曱」。但係明初古籍《篇海類編》早有記載：曱，音押；甴，音扎。「曱甴」同現今粵音gaat6 zaat6較為接近，反寫反而讀音相去甚遠。

喺粵語區，最出名係美洲曱甴，大概長30毫米；其餘有德國曱甴，大概15毫米長；亞洲曱甴（asahinai），大概15毫米長；重有*blatta orient*，大概25毫米長。熱帶曱甴大得多，係滅絕咗嘅曱甴嘅近親，好似石炭紀嘅 *archimylacris* 同二疊紀嘅 *apthoroblattina* 咁大。

一般認為曱甴係害蟲。雖然世界上已知有4400種（或500個目）曱甴，只有幾種（少過1%）係住喺市區，大部份曱甴其實係唔少得嘅益蟲，食熱帶雨林死植物，加速生態循環，同時俾其他生物食。

## 科學
成日見嘅曱甴屬於**蜚蠊目**（學名：Blattodea，亦作 Blattaria），係昆蟲綱有翅亞綱新翅下綱之下，亦包埋白蟻。而當中4400種曱甴，大概佔整個目三分之二。

## 第二啲話

* 國語叫「**蟑螂**」
* 贛語叫「**甴巴子**」
* 客家話叫「**黃賊**」
* 西南官話叫「**偷油婆**」或「**灶螞子**」

### 俗語
* 「**小強**」：香港，以至其他華語地方，俗語上叫曱甴做「**小強**」。個名來自1993年香港電影《唐伯虎點秋香》，周星馳飾演嘅唐伯虎臨急要搵樣寵物，就將啱啱俾人踩死嘅曱甴叫做「小強」，攞去呃阿秋香博同情。由於電影非常受歡迎，從此香港，以至台灣同中國嘅人，都經常將曱甴叫做「小強」。後來2000年嘅電視劇《男親女愛》，黃子華飾演嘅主角余樂天，更加養咗隻曱甴做寵物，個名直頭就叫「小強」，後來更加為小強搵咗個女朋友「小玲」。由於小強經常喺劇集出場，令到香港人叫曱甴做「小強」呢個講法，變得加倍流行。

## 睇埋

*水曱甴

## 註

## 參考
曾大屋

**曾大屋**（曾讀增，****），正名叫**山下圍**或者**山廈圍**，係香港沙田一圍。響博康邨南面。呢條村係1867年起好，係條姓曾嘅村，所以叫曾大屋，又或者**曾氏大屋**，**曾家大屋**。村民係客家人，開村祖係曾貫萬。喺2009年12月18號被評為香港一級歷史建築。

曾大屋係典型嘅客家圍村之一，係曾氏家族嘅根據地。佢喺1848年開始起，起咗廿年先至起好。大屋係用花崗石、青磚同埋實木嚟起嘅，係沙田保存得最完整嘅粵東客籍圍村。 曾大屋係長立方形嘅，總共有三進，屋同屋之間有通道同埋天井相連；圍牆上有排列整齊嘅槍孔同瞭望孔，圍嘅四角有更樓同炮樓，用嚟防禦外敵入侵。北面圍牆有3個入口，門頂係圓拱形嘅，正中嘅正門可以直接通往祠堂。祠堂位於最後一進排屋嘅中心，係舉行祭典同儀式嘅地方。
克力架

**克力架**（）係隻乾薄脆嘅餅乾，上面有好多窿窿。梳打餅原係行軍行船食嘅餅，後尾變成零食。克力架有好多隻，其中一隻就係梳打餅。

1801年 Josiah Bent響美國麻省米頓(Milton)整咗隻唔行船好耐都唔壞嘅餅乾。隻餅乾用水同麪粉做。放入爐焗，焗嗰陣會聽到餅裂嘅聲，所以英文就叫cracker，即係樣嘢會裂咁解。美國內戰期間，佢間公司就賣呢隻餅畀軍隊，家下公司原地重有賣。

克力架上面嘅窿係避免塊起泡。

## 出面網頁
*The Cracker Doctor
*Website of Bent's Cookie Factory in Milton, MA, purveyors of "water crackers" and hardtack during the American Civil War
*Pop Art Pewter Crackers
梳打餅

**梳打餅**（soda cracker 或者 saltine cracker）或者叫**鹹梳打**，係其中一隻克力架餅乾。佢係用白麪粉、起酥油、酵母同梳打粉，重會加啲食鹽。

焗嘅過程，梳打嘅鹼性會中和發酵嘅酸。
長尾獼猴

**長尾獼猴**（*Macaca fascicularis*），又叫**食蟹獼猴**，係一種原產東南亞嘅馬騮。

## 食啲乜
雖然又叫**食蟹獼猴**，但佢嘅餐單中無蟹。

## 生活習性

長尾獮猴係一種適應能力好強嘅馬騮，可以喺森林、草原甚至濕地生活。日頭出沒，屬於群居動物，外國嘅群體數量可以多到100隻。一般以最長嘅為亞頭。喺亞洲部分地方因為成日走去人哋啲農田偷地，被視為害獸。

## 學名
長尾獼猴嘅學名係*Macaca fascicularis*。*Macaca*嚟自葡萄牙文 *macaco*，呢個字係由*makaku*衍生出嚟。a Fiot（西非語言）字（*kaku* means '馬騮' in Fiot）. *Fascicularis*係拉丁文 'a small band'。Sir Thomas Raffles響1821年為呢種馬騮改學名。

響印尼，*M. fascicularis* 同其他獼猴品種亦被稱為*kera*，可能係因為當佢哋遇到危險時會發出"krra! krra!"嘅叫聲。

## 保育狀況
長尾獼猴響靈長類中，分佈區域第3最大（僅次人同獼猴）。

## 亞種
佢哋有至少10個唔同嘅亞種：
* 食蟹獼猴，*Macaca fascicularis fascicularis*
* 緬甸長尾獼猴，*Macaca fascicularis aurea*
* Nicobar長尾獼猴，*Macaca fascicularis umbrosa*
* 黑冠長尾獼猴，*Macaca fascicularis atriceps*
* Con Song長尾獼猴，*Macaca fascicularis condorensis*
* Simeulue長尾獼猴，*Macaca fascicularis fusca*
* Lasia長尾獼猴，*Macaca fascicularis lasiae*
* Maratua長尾獼猴，*Macaca fascicularis tua*
* Kemujan長尾獮猴，*Macaca fascicularis karimondjawae*
* 菲律賓長尾獼猴，*Macaca fascicularis philippinensis*

## 參考
* 《香港獼猴》ISBN 962-07-5396-8 
* 《香港陸上哺乳動物圖鑑》ISBN-13 978-988-211-331-2，ISBN-10 988-211-331-1 
* 《野生動物報導文學系列：走樣的臉孔》 ISBN 962-86308-3-0

## 睇埋
* 香港哺乳動物
倫敦動物園

**倫敦動物園**喺倫敦北區，佔地三十六英畝，攝政公園（Regent Park）動物園，係世上最古老嘅動物園之一。響1828年成立之後，園內林林總總珍奇嘅動物成為科學家研究嘅對象；1847年開始對大眾開放之後，就變成世界上最有名嘅動物園。而家動物園係大約五百六十種動物嘅屋企，細至螞蟻，大至大象。

佢係由1826年成立嘅倫敦動物學會管理，位於攝政公園（攝政運河行過去）嘅北面。呢個學會另外有一個闊落嘅地方 —— **惠普斯奈德野生公園**（ZSL Whipsnade Zoo）坐落百福郡市郊。近年越來越多大型動物，好似大象或犀牛，搬到去呢個動物園。

倫敦動物園擁有好多「世界第一」嘅展館：例如1849年起好嘅爬蟲館、1853年開放水族館、1881年就擁有第一個昆蟲館同1938年起好，世界上第一座畀細路嘅動物園。

鳥屋喺 2008年復活節重開，以飼養熱帶雀鳥為主。

## 動物園建築風格
園內除咗擁有超過一萬二千隻動物之外，裏面重有一百一十三個遺產古蹟，包括有:
* The Clock Tower（1828年起嗰時係駝羊之家）同 長頸鹿之家（1836-1837），都係 Decimus Burton 設計 (兩間都係以及歷史建築兩間都係二級歷史建築）。
* The Mappin Terraces（1913-1914）由 Sir Peter Chalmers-Mitchell (1864-1945) 同 John James Joass 設計建造，列為二級歷史建築。直到1997年，都係懶熊同 Hanuman Langurs 嘅屋企。
* **[[象]]屋**同**[[犀牛]]屋**（1962-1965）係由 Hugh Casson 同 Neville Conder一齊設計（Grade II* listed）。響2007年春天，原址成為咗單峰駝同Bearded 豬以及（暫時性）嘅鳥屋。
* 新大猩猩專用區於2007年4月啟用，呢區有模擬非洲加蓬雨林嘅高溫瀑布、隱蔽山窿同私家運動場設施，營造出一個浪漫嘅環境，園方希望藉此引誘十四歲大猩猩公「埃菲」嗰年大佢九歲嘅大猩猩乸「邦戈」交配成功。面積總共六十五萬平方米嘅大猩猩專區，重安置過咗生育年齡嘅大猩猩公「扎伊爾」。

## 過往嘅動物明星
* 倫敦動物園曾飼養過當時數量極為稀有嘅擬斑馬同袋狼，甚至影埋相。呢兩種動物而家都已經絕種。
* Obaysch：Obaysch 喺 1850年 嚟到倫敦動物園，成為自羅馬帝國之後歐洲第一隻河馬，亦都係英國第一隻河馬。
* Jumbo：係1880年當時所知最大嘅象，佢嘅名更成為咗**龐大身軀**嘅字眼意義。佢響年老時開始變得有攻擊性，唔再適合畀遊客騎；最後佢賣咗去Phineas Barnum嘅馬戲團渡過餘生。英國飼養大象已經有一佰七十年咁耐，但繁殖成功率就非常之低。生下來能夠存活超過五年嘅象仔，響呢段期間唔超過五隻。
* Winnie：係響1914年入園嘅美洲黑熊，由加拿大陸軍中尉所送贈。作家 A.A. Milne 帶埋佢個仔羅賓參觀時，見個仔好鍾意同隻母黑熊玩，於是寫咗本好出名嘅書送畀佢，並為書中熊仔改名做 *[[Winnie The Pooh]]*。
* **Josephine**：一隻大型嘅印度犀鳥，係該園最年老嘅動物。佢住響鳥屋裏面直到1998年先死，享年53歲。
* Guy the Gorilla：一隻低地大猩猩由1947年響動物園住，直到1978年先死去。喺佢老年時，成為成為公園最受歡迎嘅一位住客。
* Brumas：Brumas 係第一隻響園內出世嘅北極熊，估計喺1949年出世。起初以為佢係男仔，但其後佢被證實係女仔。但好多遊客幾個月嚟都接受唔到佢「變性」呢個事實。「Brumas」呢個名係由佢嘅兩個飼養員：BRUce 同 SAM 合併而成。Brumas 好受遊客歡迎，首年更吸引三佰萬個遊客過嚟睇佢。
* **Eros**：1950年，Eros 係隻野生雪鴞，因一次風暴而嚟到動物園。佢一世，做咗園內三個配偶同五十七隻幼雀嘅爸爸，1993年死。
* **Chi Chi**：1958年佢成為園內第一隻飼養嘅大熊貓，係西方國家第一隻飼養嘅大熊貓之一。 
* 全球首間蛙類綜合保護中心館喺 2007年向公眾開放。

## 動物園與電影

好多電影同電視節目都響倫敦動物園取景。好似**[[哈利波特神秘的魔法石 (電影)|哈利波特神秘的魔法石]]**中拍過爬蟲館一景。但電影中飼養緬甸蟒蛇嘅籠原本養嘅動物係 Black Mamba。
蝙蝠俠

**蝙蝠俠**（，舊時叫***'，家下重係叫***'）係響1939年5月美國（簡譯《偵探漫畫》）第27期誕生嘅一個虛構人物，係個伸張正義打擊犯罪嘅美國漫畫超級英雄。蝙蝠俠角色由Bob Kane同Bill Finger一齊創造（但淨係Kane得到官方註名做作者）。雖然一開始蝙蝠俠只係幾個同時被創造出來嘅虛構角色之一，但後來佢成為其他連載漫畫中超級英雄嘅領袖。蝙蝠俠同超人係《偵探漫畫》中最廣為人知同埋最受歡迎嘅兩個角色，並被多次拍成電影。

蝙蝠俠嘅真實身份係Bruce Wayne，表面上係一個有錢嘅企業家、花花公子同埋慈善家。佢細個嗰陣有一晚喺Gotham City同佢嘅老豆Dr.Thomas Wayne、媽咪Martha一齊睇電影《佐羅》。返屋企經過一條巷仔畀匪徒Joe Chill，1989年上影嘅《蝙蝠俠》電影將匪徒換咗後來成為小丑嘅Jack打劫，Wayne兩公婆喺Bruce面前被開槍打死，使佢立志要鍛鍊自己、為父母報仇。父母過世十年之後，Bruce開始遊歷世界，先後響歐洲、東方接受教育兼且進行武術、刑偵、心靈恐懼等各種技術訓練，為日後嘅行動做足準備。蝙蝠俠平時個性比較孤僻，不過好有正義感，兼且同正義聯盟嘅成員都保持著良好關係，雖然有時會同超人起拗撬。

蝙蝠俠主要角色重有個助手叫**[[知更鳥羅賓]]**（），另外又有一個管家叫**亞發**（），同其他美國漫畫超級英雄唔同，蝙蝠俠完全無任何超能力，佢只係靠佢嘅智慧、偵探頭腦、高科技武器加埋靈活嘅身手去同罪惡作戰。

蝙蝠俠後來因為大受歡迎，結果脫離《偵探漫畫》，以為名獨立出單行本，60年代尾蝙蝠俠曾經拍成電視劇重成為經典。1986年由將蝙蝠俠重新設計，推出（簡譯：蝙蝠俠之黑武士回歸）系列大受歡迎，1989年導演添布頓（）根據黑暗武士概念將蝙蝠俠拍成電影，由米高基頓演蝙蝠俠，電影喺全世界大賣，令蝙蝠俠成為世界上最廣為人知嘅美國漫畫超級英雄。蝙蝠俠甚至成為流行文化一個象徵，甚至係一個招牌，各類蝙蝠俠商品、電影、電視劇、卡通，都喺全世界旺銷。

## 裝備
* 蝙蝠腰帶
# 煙霧彈
# 指紋分析套件
# 法醫分析工具箱
# 急救箱
# 開鎖工具
# 氪星石戒指
# 催淚彈
# 爪槍
# 微型激光發射器
# 蝙蝠手扣
# 各種燃燒彈
# 循環呼吸器
# 防毒面具
# 追踪器
# 急凍彈
# 鎮靜劑
# 小型炸藥
# 閃光彈
# 滅火泡沫
# 硝酸銀
# 超聲波發射器（(吸引蝙蝠）
# 蝙蝠繩

* 蝙蝠衣
# 防彈纖維製造
# 小量鈦合金

## 武器
* 蝙蝠鏢（Batarang）

## 交通工具
# 蝙蝠船（Batboat）
# 蝙蝠車（Batmobile）
# 蝙蝠戰車（Tumbler）
# 蝙蝠電單車（Batpod）
# 蝙蝠飛機（Batplane）
# 蝙蝠噴氣機（Batjet）
# 蝙蝠直升機（Batcopter）
# 蝙蝠火箭（Bat-Rocket）

## 戲
蝙蝠俠係根據蝙蝠俠漫畫拍嘅一系列戲。
# 1940年，《蝙蝠俠》
# 1941年，《蝙蝠俠傳奇》
# 1941年，《超級蝙蝠俠之新·蝙蝠俠傳奇【上集】》
# 1942年，《新·超級蝙蝠俠》
# 1943年，《超級蝙蝠俠之新·蝙蝠俠傳奇【中集】》
# 1943年，《超級蝙蝠俠之新·蝙蝠俠傳奇【下集】》
# 1943年，《蝙蝠俠》
# 1949年，《蝙蝠俠與羅賓》
# 1966年，《蝙蝠俠》，根據電視劇情節改編
# 1989年開始嘅系列：
## 1989年，《蝙蝠俠》（*Batman*），添布頓導演，演員：米高基頓、金比絲嘉、積尼高遜
## 1992年，《蝙蝠俠重現江湖》（*Batman Returns*），添布頓導演，演員：米高基頓、米雪菲花、丹尼·德維托
## 1995年，《永遠的蝙蝠俠》（*Batman Forever*），祖爾舒麥加導演，演員：、、、妮歌潔曼、占基利
## 1997年，《蝙蝠俠與羅賓》（*Batman & Robin*），祖爾舒麥加導演，演員：佐治古尼、、、阿諾舒華辛力加
# 2005年開始嘅系列：
## 2005年，《蝙蝠俠：俠影之謎》（*Batman Begins*），基斯杜化路蘭導演，演員：基斯頓比爾、米高堅、加利奧文、摩根費曼、凱蒂·荷姆斯、連恩·尼遜、渡邊謙、斯里安·墨菲、湯姆·威金森
## 2008年，《蝙蝠俠：黑夜之神》（*The Dark Knight*），基斯杜化路蘭導演。演員：基斯頓比爾、米高堅、希夫烈達、加利奧文、摩根費曼、、（蝙蝠俠喺電影首次衝出高譚市，電影部份喺香港中環同上環取景拍攝，呢齣戲2008年7月17號上映。
## 2012年，《蝙蝠俠：夜神起義》（*The Dark Knight Rises*），基斯杜化路蘭導演，基斯頓比爾、米高堅、加利奧文、摩根費曼、、安妮夏菲維、祖瑟夫哥頓利域、瑪莉安歌迪雅
# 2022年，《蝙蝠俠》

## 參考